qundao/data-zh-poetry huggingface dataset:
次韵俞好问庆予七十
作者：方回
朝代：元
体裁：七言律诗

固穷早类从心孔，懒读今如便腹边。时制堪惊小戴记，初筵敢拟卫公篇。云何此老偏令寿，其或斯文遂有传。见一庵前碧溪在，花瓢归饮许仙泉。
次韵俞如问旅思送之游松江
作者：方回
朝代：元
体裁：七言律诗

芰制荷纫未絮衣，溪船信宿自堪归。倚门尚尔嗟行役，抱瓮元来久息机。江阔天遥鸿雁断，日斜岁暮稻粱稀。芋炉有地煨风雪，骨肉团栾夜共围。
次韵僧自文见赠四首
作者：方回
朝代：元

去思无德政，岂有吏民碑。家乏千头橘，官羞七尺蓍。樵蹊谈野史，茗榻和僧诗。是事山中好，归来始得知。浪说扬州鹤，居多荐福碑。听师无孔笛，弃我不灵蓍。冷阅人间事，閒题物外诗。修行真有力，肯被鬼神知。空庭风捲叶，坏庑雨淋碑。起废须成厦，占孚预击蓍。红楼追曩集，碧落待谁诗。非有钩牵□，□□亦未知。莫诧横磨剑，宁为没字碑。问花惊兔麦，赋药护羊蓍。今我都无事，非公不作诗。夜窗各坚坐，两地月明知。
次韵僧自文见赠四首·其一
作者：方回
朝代：元
体裁：五言律诗

去思无德政，岂有吏民碑。家乏千头橘，官羞七尺蓍。樵蹊谈野史，茗榻和僧诗。是事山中好，归来始得知。
次韵僧自文见赠四首·其三
作者：方回
朝代：元
体裁：五言律诗

空庭风捲叶，坏庑雨淋碑。起废须成厦，占孚预击蓍。红楼追曩集，碧落待谁诗。非有钩牵□，□□亦未知。
次韵僧自文见赠四首·其二
作者：方回
朝代：元
体裁：五言律诗

浪说扬州鹤，居多荐福碑。听师无孔笛，弃我不灵蓍。冷阅人间事，閒题物外诗。修行真有力，肯被鬼神知。
次韵僧自文见赠四首·其四
作者：方回
朝代：元
体裁：五言律诗

莫诧横磨剑，宁为没字碑。问花惊兔麦，赋药护羊蓍。今我都无事，非公不作诗。夜窗各坚坐，两地月明知。
次韵元煇中秋雨
作者：方回
朝代：元
体裁：七言律诗

良辰合与一樽酬，有酒无朋也自愁。万事只堪花老眼，一年又过雨中秋。鸣砧处处凄邻巷，击柝相望起戍楼。更著乱蛩环独榻，平生天地付神游。
次韵元煇昨游
作者：方回
朝代：元
体裁：七言律诗

藕花茭叶忽明眼，此地聊乘解愠风。无酒尚堪翻作有，苍颜终不变为红。虚声浪漫盈天下，急景奔腾过日中。万事可容著心力，迩来诗句亦匆匆。
次韵全君玉元日二首
作者：方回
朝代：元

五更皆早起，惟我是閒人。展镜须仍雪，添杯脸暂春。有终还复始，无旧不成新。万古烧痕意，陈根岂尽陈。春攽诸郡国，汉守喜惟良。旦宿重中尾，时花竞向阳。古今新旧历，老少后先觞。万事皆如此，无如且醉狂。
次韵全君玉元日二首·其一
作者：方回
朝代：元
体裁：五言律诗

五更皆早起，惟我是閒人。展镜须仍雪，添杯脸暂春。有终还复始，无旧不成新。万古烧痕意，陈根岂尽陈。
次韵全君玉元日二首·其二
作者：方回
朝代：元
体裁：五言律诗

春攽诸郡国，汉守喜惟良。旦宿重中尾，时花竞向阳。古今新旧历，老少后先觞。万事皆如此，无如且醉狂。
次韵全君玉和高士马虚中道院
作者：方回
朝代：元
体裁：古风

古人无欲非引年，古无有欲之圣贤，曰无欲者无私欲。昊皇鲁叟画系传，柱下木子知止足。岂谓出神凌紫烟，骖鸾驾鹤事恍惚。别异道家分神仙，浅之又浅伯阳契，痴儿妄诧玄又玄。内丹水火一升降，髑髅立变童颜妍。三载告成夺天地，汝拖肠鼠能攀牵。私欲如此大莫大，破入寒狱赦倒悬。遨昆登阆谓不死，终然白骨埋黄泉。腐儒一笑了万事，何谓赤明龙汉前。号召风师呼雨伯，杖剑叱喝急急律。四时饭啖百花香，万间厦入一壶窄。洞天有天魂兮来，弱水元无跬步隔。拄杖化龙舄作凫，意所不求忽自得。醉眼暂作如是观，谁识咏归暮春瑟。和同光尘亦一法，岂敢訑訑见颜色。为问今生贺知章，孰两杜甫双李白。
次韵刘元煇元日
作者：方回
朝代：元
体裁：七言律诗

九十日春已十日，清晨閒步小园中。池痕欲涨去年水，柳色渐回东畔风。砥道歌游全似梦，专槃生化本无穷。阴晴寒暖频占相，世事唯宜岁事丰。
次韵刘元煇初寒夜坐
作者：方回
朝代：元
体裁：七言律诗

山肩寒耸月随归，榾柮炉红闭板扉。跨灶郎来温课册，齐眉人为摺深衣。花传喜信灯如语，草就佳篇字欲飞。旧日声名刘夜坐，能传家钵似君稀。
次韵刘元煇喜予还家携酒见访三首
作者：方回
朝代：元

白纻乌纱巾，久不见此客。眉长耳有毫，眸子秋水碧。惠然顾柴门，坐对山气夕。荒芜渊明径，寂寞子云宅。携酒意殊厚，细酌话宿昔。袖中出新作，关键有阖辟。五十始学诗，定复笑高适。繄予骨相屯，年年困行役。里社何幸还，尾君杖屦迹。苦辛厌奔驰，忧患饱阅历。胸中万不平，一笑春冰释。双鸡古侯膳，拜赐书之策。顾无明月珠，何以报私觌。我其方玄英，君可刘宾客。年皆七旬近，相对诗眼碧。向来每过从，剧谈动至夕。久别坐何事，蓬蒿翳荒宅。归舟落孤帆，曾未踰信昔。空庭迟汛除，野径缺锄辟。便能致果馔，共此片时适。萍氏宽征讥，章甫复力役。尚可卜孟邻，未至削孔迹。飘芳渐纷纷，晴巘正历历。此酒不快饮，忧抱何由释。但愿长穷健，纵无马可策。徒步顷刻间，亦足奉良觌。死者已无知，生者暂为客。三年归故庐，松竹元自碧。屡惊山中人，永卧泉下夕。一二老朋友，何处卜兆宅。独君有寿相，气貌不异昔。冷官故稍卑，良畴焉从辟。幽抱能自宽，胜味各有适。中守神既全，外物至莫役。未悟如梦寐，忽觉无痕迹。眼明远堪眺，脚健险可历。万重烟霞间，不乏仙与释。吾侪数老翁，撰日散游策。当有佳诗篇，付与来者觌。
次韵刘元煇喜予还家携酒见访三首·其一
作者：方回
朝代：元
体裁：古风

白纻乌纱巾，久不见此客。眉长耳有毫，眸子秋水碧。惠然顾柴门，坐对山气夕。荒芜渊明径，寂寞子云宅。携酒意殊厚，细酌话宿昔。袖中出新作，关键有阖辟。五十始学诗，定复笑高适。繄予骨相屯，年年困行役。里社何幸还，尾君杖屦迹。苦辛厌奔驰，忧患饱阅历。胸中万不平，一笑春冰释。双鸡古侯膳，拜赐书之策。顾无明月珠，何以报私觌。
次韵刘元煇喜予还家携酒见访三首·其三
作者：方回
朝代：元
体裁：古风

死者已无知，生者暂为客。三年归故庐，松竹元自碧。屡惊山中人，永卧泉下夕。一二老朋友，何处卜兆宅。独君有寿相，气貌不异昔。冷官故稍卑，良畴焉从辟。幽抱能自宽，胜味各有适。中守神既全，外物至莫役。未悟如梦寐，忽觉无痕迹。眼明远堪眺，脚健险可历。万重烟霞间，不乏仙与释。吾侪数老翁，撰日散游策。当有佳诗篇，付与来者觌。
次韵刘元煇喜予还家携酒见访三首·其二
作者：方回
朝代：元
体裁：古风

我其方玄英，君可刘宾客。年皆七旬近，相对诗眼碧。向来每过从，剧谈动至夕。久别坐何事，蓬蒿翳荒宅。归舟落孤帆，曾未踰信昔。空庭迟汛除，野径缺锄辟。便能致果馔，共此片时适。萍氏宽征讥，章甫复力役。尚可卜孟邻，未至削孔迹。飘芳渐纷纷，晴巘正历历。此酒不快饮，忧抱何由释。但愿长穷健，纵无马可策。徒步顷刻间，亦足奉良觌。
次韵刘元煇飞雪数片之作
作者：方回
朝代：元
体裁：七言律诗

六幕垂同冻不埃，舞霙呼我燕窗开。已从衣上霏微见，未肯檐前汗漫来。就砌拾看呵指笋，隔帘迎数斗妆梅。衰髯却怪全相似，且置閒愁拨蚁醅。
次韵刘君鼎见赠二首
作者：方回
朝代：元

厌闻世态已如聋，旧雨人来久绝踪。自笑云萍无定止，不图针芥有奇逢。侯门列鼎三牲奉，田舍巾车一鹿容。试问吟怀欲何向，定应羞傍马医钟。真复多多穷传记，端能亹亹著诗文。名场早捷千军阵，胪陛应符五色云。乱后湖山今稍稍，閒中宾主几醺醺。衰迟亦欲陪赓唱，未必当筵逮所闻。
次韵刘君鼎见赠二首·其一
作者：方回
朝代：元
体裁：七言律诗

厌闻世态已如聋，旧雨人来久绝踪。自笑云萍无定止，不图针芥有奇逢。侯门列鼎三牲奉，田舍巾车一鹿容。试问吟怀欲何向，定应羞傍马医钟。
次韵刘君鼎见赠二首·其二
作者：方回
朝代：元
体裁：七言律诗

真复多多穷传记，端能亹亹著诗文。名场早捷千军阵，胪陛应符五色云。乱后湖山今稍稍，閒中宾主几醺醺。衰迟亦欲陪赓唱，未必当筵逮所闻。
次韵前住中竺希鑑上人五言
作者：方回
朝代：元
体裁：五言律诗

中兴今佛法，百倍胜儒绅。达磨重初祖，观音再化身。此心元是道，何物不为尘。毂觫齐王眼，焉知一角麟。
次韵前广德赵教授
作者：方回
朝代：元
体裁：七言律诗

脩程万里未为赊，年少曾逢世运嘉。早擢高科题雁塔，合班迩列餍龙茶。宦情划似云归岫，时事惊如雨送花。书林宝藏饶词藻，肯羡青霄富贵家。
次韵受益九日
作者：方回
朝代：元
体裁：七言律诗

归欤岂少旧林塘，何用痡瘏陟彼冈。白发转添吾辈老，黄花不减去年香。每嫌佳节多风雨，犹喜炎陬缓雪霜。典尽寒衣偿酒债，衰翁聊以醉为乡。
次韵受益再题荆浩山水图当是洪谷子自写所居
作者：方回
朝代：元
体裁：古风

太行荆浩之乡里，佳处立参仍坐倚。崖树涧石皆写真，想见含毫吮沁水。当年自号洪谷子，画成署名细如蚁。此岂自图其所居，屋上峰峦插天起。栅门鸡犬锁寒林，僮马盘山暮烟紫。高者佛寺平者川，关仝范宽焉得比。我少学画中弃之，时到古斋漫随喜。好古人多识古希，不意永嘉闻正始。
次韵受益喜晴二首
作者：方回
朝代：元

谁扶一轮日，与扫万重云。水已落数尺，田犹收几分。大钧回叶气，疏网削深文。尔饭堪糊口，忍为梁上君。高楼晓气清，钟鼓报新晴。乍睹阳乌色，频闻喜鹊声。纵难期上熟，差足慰深耕。忍见民穷极，唯宜岁事成。
次韵受益喜晴二首·其一
作者：方回
朝代：元
体裁：五言律诗

谁扶一轮日，与扫万重云。水已落数尺，田犹收几分。大钧回叶气，疏网削深文。尔饭堪糊口，忍为梁上君。
次韵受益喜晴二首·其二
作者：方回
朝代：元
体裁：五言律诗

高楼晓气清，钟鼓报新晴。乍睹阳乌色，频闻喜鹊声。纵难期上熟，差足慰深耕。忍见民穷极，唯宜岁事成。
次韵受益苦雨二首
作者：方回
朝代：元

乃者黄梅近，朝朝以雨书。将无作人鲊，孰不困河鱼。近郡淹城郭，连村浸室庐。何当与奇术，辟谷驾飞车。甘泽关民命，随时不在多。滴穿檐下石，烂倒水中荷。天有凶荒岁，人无政事科。诚心能抚字，乖气转为和。
次韵受益苦雨二首·其一
作者：方回
朝代：元
体裁：五言律诗

乃者黄梅近，朝朝以雨书。将无作人鲊，孰不困河鱼。近郡淹城郭，连村浸室庐。何当与奇术，辟谷驾飞车。
次韵受益苦雨二首·其二
作者：方回
朝代：元
体裁：五言律诗

甘泽关民命，随时不在多。滴穿檐下石，烂倒水中荷。天有凶荒岁，人无政事科。诚心能抚字，乖气转为和。
次韵受益题荆浩太行山洪谷图五言
作者：方回
朝代：元
体裁：古风

画闻与画见，巧拙不同科。譬如未入蜀，想像图岷峨。可以欺他人，不可欺东坡。又如写神女，瞥然巫山阿。宋玉一点笔，眸子横清波。上党太行山，怀孟踰黄河。水落天井关，长剑垂新磨。昌黎寻李愿，借车方口过。劈斫开崖壁，巨扁侔斧戈。荆浩家其间，烟霞恣麾呵。亲见胜剽闻，胸次所得多。天亦宝此画，易世终无他。退之太行诗，幼诵今鬓皤。洪谷太行画，恍兮聊浩歌。
次韵吕肖卿讲学三首
作者：方回
朝代：元

平生但力田，岂计不逢年。吾道桴浮海，斯文笔补天。早能丹点铁，曾用白嘲玄。万虑今亡矣，焚香易一编。玄珠在掌握，一失永难寻。岂不求成道，谁其办苦心。待时花结果，著力杵磨针。何幸忘年去，能鸣治世音。忽复机锋对，真堪底里倾。果能成伏老，时许唤殷兄。可惜兹逢晚，相期不计程。受恩凡两世，焉敢恝无情。
次韵吕肖卿讲学三首·其一
作者：方回
朝代：元
体裁：五言律诗

平生但力田，岂计不逢年。吾道桴浮海，斯文笔补天。早能丹点铁，曾用白嘲玄。万虑今亡矣，焚香易一编。
次韵吕肖卿讲学三首·其三
作者：方回
朝代：元
体裁：五言律诗

忽复机锋对，真堪底里倾。果能成伏老，时许唤殷兄。可惜兹逢晚，相期不计程。受恩凡两世，焉敢恝无情。
次韵吕肖卿讲学三首·其二
作者：方回
朝代：元
体裁：五言律诗

玄珠在掌握，一失永难寻。岂不求成道，谁其办苦心。待时花结果，著力杵磨针。何幸忘年去，能鸣治世音。
次韵君泽夜坐示子侄三首
作者：方回
朝代：元

灯影稀疏两岸楼，市声已寂睡声齁。几家梦断三更过，此老心穷八极游。服气仙人吾不学，坐禅释子彼何求。夜思昼读诸郎识，俯仰青春鬓忽秋。一样乾坤几样人，甑生尘异袜生尘。寒窗黄卷青灯雨，暖阁金钗玉斝春。谁同公子梦方魇，我与先生诗又新。□□儿曹供笔墨，为言不是写真真。雨脚如麻坐到明，雨楼听尽五更声。无人共唱寻寻觅，有子聊教仄仄平。凌室不能藏腊冻，稼场或至误秋成。谁知忧世书生意，惟愿天阶正玉衡。
次韵君泽夜坐示子侄三首·其一
作者：方回
朝代：元
体裁：七言律诗

灯影稀疏两岸楼，市声已寂睡声齁。几家梦断三更过，此老心穷八极游。服气仙人吾不学，坐禅释子彼何求。夜思昼读诸郎识，俯仰青春鬓忽秋。
次韵君泽夜坐示子侄三首·其三
作者：方回
朝代：元
体裁：七言律诗

雨脚如麻坐到明，雨楼听尽五更声。无人共唱寻寻觅，有子聊教仄仄平。凌室不能藏腊冻，稼场或至误秋成。谁知忧世书生意，惟愿天阶正玉衡。
次韵君泽夜坐示子侄三首·其二
作者：方回
朝代：元
体裁：七言律诗

一样乾坤几样人，甑生尘异袜生尘。寒窗黄卷青灯雨，暖阁金钗玉斝春。谁同公子梦方魇，我与先生诗又新。□□儿曹供笔墨，为言不是写真真。
次韵君泽正月五日早见示
作者：方回
朝代：元
体裁：古风

人人有此珠，万古天地宝。法当潜厥光，蚌壳护其表。能使华岳移，可叱峡流倒。未若床缺足，梓匠不自造。脱华培深根，屏翳返内照。与辨以兴戎，宁讷而出好。恭惟羲皇心，岂有夜与晓。我眼彻地底，常见日皎皎。爰自彖及系，纂述屡脱稿。仙游慕升飞，佛障怯烦恼。九转与八解，终不摆缠绕。彼岂知吾学，往来玩大小。艮止体阴负，离明决阳抱。平生无所媚，不灶亦不奥。突过子云玄，眇视老氏妙。慎察进退间，以为先师报。宜耦长沮耕，遑待方朔诏。黑头气公旺，黄馘项吾槁。一当蛰幽閒，一当翔穹昊。何以明其然，□□□衰老。
次韵吴僧魁一山十绝
作者：方回
朝代：元

百结袈裟破唐帽，子为何物我为谁。孰知各有直钩钓，解出珊瑚海底枝。天河泻水洗心君，瞎眼能观聩亦闻。不是唐皇迎佛骨，大颠焉得见韩文。潘江陆海一笑唾，暂借禅衣隐此身。坡谷两翁合为一，座间始可著斯人。七十三回生一阳，子年未半升我堂。筠溪牧潜即汝是，一系驴橛须耐霜。筠溪四十三岁夭，师弟与兄传夜衣。国手棋高更有著，百年政恐疾于飞。己学故学天隐说，多因误剃镜中头。戏拈当日颜良案，两足何堪踏两舟。长安应制住红楼，浪惹玄都紫陌愁。天目有山无捷径，落花莫放出溪流。隋朝桧下访仙真，五十年前夜榻身。至道宫前天目顶，羡公去作卧云人。东南衲子密如云，何限参寥与惠勤。泉下欧苏今不作，伽佗祇夜乱纷纷。高安僧宝姚圆至，盐水谁其成酱冰。莫为猢狲打筋斗，回头不记读书灯。
次韵吴僧魁一山十绝·其一
作者：方回
朝代：元
体裁：七言绝句

百结袈裟破唐帽，子为何物我为谁。孰知各有直钩钓，解出珊瑚海底枝。
次韵吴僧魁一山十绝·其七
作者：方回
朝代：元
体裁：七言绝句

长安应制住红楼，浪惹玄都紫陌愁。天目有山无捷径，落花莫放出溪流。
次韵吴僧魁一山十绝·其三
作者：方回
朝代：元
体裁：七言绝句

潘江陆海一笑唾，暂借禅衣隐此身。坡谷两翁合为一，座间始可著斯人。
次韵吴僧魁一山十绝·其九
作者：方回
朝代：元
体裁：七言绝句

东南衲子密如云，何限参寥与惠勤。泉下欧苏今不作，伽佗祇夜乱纷纷。
次韵吴僧魁一山十绝·其二
作者：方回
朝代：元
体裁：七言绝句

天河泻水洗心君，瞎眼能观聩亦闻。不是唐皇迎佛骨，大颠焉得见韩文。
次韵吴僧魁一山十绝·其五
作者：方回
朝代：元
体裁：七言绝句

筠溪四十三岁夭，师弟与兄传夜衣。国手棋高更有著，百年政恐疾于飞。
次韵吴僧魁一山十绝·其八
作者：方回
朝代：元
体裁：七言绝句

隋朝桧下访仙真，五十年前夜榻身。至道宫前天目顶，羡公去作卧云人。
次韵吴僧魁一山十绝·其六
作者：方回
朝代：元
体裁：七言绝句

己学故学天隐说，多因误剃镜中头。戏拈当日颜良案，两足何堪踏两舟。
次韵吴僧魁一山十绝·其十
作者：方回
朝代：元
体裁：七言绝句

高安僧宝姚圆至，盐水谁其成酱冰。莫为猢狲打筋斗，回头不记读书灯。
次韵吴僧魁一山十绝·其四
作者：方回
朝代：元
体裁：七言绝句

七十三回生一阳，子年未半升我堂。筠溪牧潜即汝是，一系驴橛须耐霜。
次韵唐师善见寄
作者：方回
朝代：元

闻风足使鄙夫宽，家世言诗自杏坛。万卷古书侔藏室，十年深谷隐王官。大材益厚楩楠植，至宝终垂琬琰刊。愧我老衰已无力，青云中道铩飞翰。归来数亩小园宽，风有轩棂月有坛。总为才疏能忤俗，兼缘兴尽合休官。空山老死知无补，往代兴亡稍欲刊。洛下寄书藉黄犬，莼鲈终恐愧张翰。
次韵唐师善见寄·其一
作者：方回
朝代：元
体裁：七言律诗

闻风足使鄙夫宽，家世言诗自杏坛。万卷古书侔藏室，十年深谷隐王官。大材益厚楩楠植，至宝终垂琬琰刊。愧我老衰已无力，青云中道铩飞翰。
次韵唐师善见寄·其二
作者：方回
朝代：元
体裁：七言律诗

归来数亩小园宽，风有轩棂月有坛。总为才疏能忤俗，兼缘兴尽合休官。空山老死知无补，往代兴亡稍欲刊。洛下寄书藉黄犬，莼鲈终恐愧张翰。
次韵夹谷子括吴山晚眺
作者：方回
朝代：元

诗眼书胸碧宙宽，暮天摇落纵遐观。霜明枫叶红于染，春点梅梢玉不寒。北望遥迎书雁至，南烹屡餍鲙鱼残。一规明月悬江海，几许人家夜枕安。鹘飞欲没海天宽，万动盈虚静处观。一画微阳迎日至，九畴休徵验时寒。世间劫火灰何限，物外仙棋局未残。好与苍生司性命，五风十雨报平安。落木萧萧泽国宽，偶舒岩啸纵川观。六鳌海阔征帆远，万象天低步屧寒。旅泊馀生箪食菲，宦游旧味瓮齑残。达人不堕牛山泪，何待将心与汝安。
次韵夹谷子括吴山晚眺·其一
作者：方回
朝代：元
体裁：七言律诗

诗眼书胸碧宙宽，暮天摇落纵遐观。霜明枫叶红于染，春点梅梢玉不寒。北望遥迎书雁至，南烹屡餍鲙鱼残。一规明月悬江海，几许人家夜枕安。
次韵夹谷子括吴山晚眺·其三
作者：方回
朝代：元
体裁：七言律诗

落木萧萧泽国宽，偶舒岩啸纵川观。六鳌海阔征帆远，万象天低步屧寒。旅泊馀生箪食菲，宦游旧味瓮齑残。达人不堕牛山泪，何待将心与汝安。
次韵夹谷子括吴山晚眺·其二
作者：方回
朝代：元
体裁：七言律诗

鹘飞欲没海天宽，万动盈虚静处观。一画微阳迎日至，九畴休徵验时寒。世间劫火灰何限，物外仙棋局未残。好与苍生司性命，五风十雨报平安。
次韵孙元京见过言诗
作者：方回
朝代：元

骚坛争长各称兵，未卜谁欤霸业成。欲疗左盲治谷废，合除白俗扫元轻。屡更落落心犹壮，常恐空空气骤盈。据险作难终未是，赖公指示轨图平。眼底惊嗟见此流，祇嫌接对未云稠。苏门逸响追长啸，湘浦馀情续远游。新息今须乘果下，襄阳谁漫钓槎头。吾衰久矣公犹健，好控飞车跨九州。
次韵孙元京见过言诗·其一
作者：方回
朝代：元
体裁：七言律诗

骚坛争长各称兵，未卜谁欤霸业成。欲疗左盲治谷废，合除白俗扫元轻。屡更落落心犹壮，常恐空空气骤盈。据险作难终未是，赖公指示轨图平。
次韵孙元京见过言诗·其二
作者：方回
朝代：元
体裁：七言律诗

眼底惊嗟见此流，祇嫌接对未云稠。苏门逸响追长啸，湘浦馀情续远游。新息今须乘果下，襄阳谁漫钓槎头。吾衰久矣公犹健，好控飞车跨九州。
次韵宾旸令郎见示二首·其一
作者：方回
朝代：元
体裁：七言律诗

盛名从昔起寒微，逆旅萧条未必非。政可夜楼观月落，不应晓枕叹霜飞。妙年振鬣思千里，他日干霄会百围。通介随时有中道，稍容衰老擅渔矶。
次韵宾旸令郎见示二首·其二
作者：方回
朝代：元
体裁：五言律诗

老我泥涂久，郎君玉雪清。百年双鬓谢，一醉万缘轻。孰肯延枚叟，端难少贾生。脩程未可料，聊此慰诗情。
次韵宾旸令郎见示二首·其二
作者：方回
朝代：元

老我泥涂久，郎君玉雪清。百年双鬓谢，一醉万缘轻。孰肯延枚叟，端难少贾生。脩程未可料，聊此慰诗情。盛名从昔起寒微，逆旅萧条未必非。政可夜楼观月落，不应晓枕叹霜飞。妙年振鬣思千里，他日干霄会百围。通介随时有中道，稍容衰老擅渔矶。
次韵宾旸啼字犹字二首
作者：方回
朝代：元

醉眼看东误作西，衣缁巾醭屦拖泥。身无却少心徒壮，花自重开草更萋。信马旧痕今已灭，干虹老气似宜低。楼中是日喧呼甚，闻说邻儿亦止啼。往年灯火醉樊楼，月落吹箫未肯休。不惜黄金追胜事，肯回青眼顾时流。燕来鸿去春光在，死易生难病脉浮。更问西池赏花约，心虽欲往豫兮犹。
次韵宾旸啼字犹字二首·其一
作者：方回
朝代：元
体裁：古风

醉眼看东误作西，衣缁巾醭屦拖泥。身无却少心徒壮，花自重开草更萋。信马旧痕今已灭，干虹老气似宜低。楼中是日喧呼甚，闻说邻儿亦止啼。
次韵宾旸啼字犹字二首·其二
作者：方回
朝代：元
体裁：古风

往年灯火醉樊楼，月落吹箫未肯休。不惜黄金追胜事，肯回青眼顾时流。燕来鸿去春光在，死易生难病脉浮。更问西池赏花约，心虽欲往豫兮犹。
次韵宾旸子瑱草字
作者：方回
朝代：元
体裁：古风

平生挟壮心，长剑倚晴昊。岂意日昃歌，高台化为沼。沈蛟九渊底，翔凤千仞表。永言遁遐迹，未觉郁孤抱。良辰值佳友，忽若咏凫藻。大胜新亭集，洪流吟浩浩。初筵客或讶，酒资焉所讨。曰予贷诸邻，趁此风日好。君看万金室，一朝不自保。何如酣中隐，忘忧且娱老。赵翁玉雪郎，弄翰颉颃早。誉儿未妨癖，长松缘小草。
次韵宾旸张氏山园红菊
作者：方回
朝代：元
体裁：古风

惟菊可配松，受命天地正。吾家植千本，朝耘暮灌润。未言制颓龄，且用乐野性。严霜百草死，后皇布肃令。始知贞劲节，老硬异脆嫩。俗圃莳红卉，赖君古道振。斥谓非其类，一洗灵均恨。骚人昔所餐，此辈何敢竞。恶紫如恶莠，鲁叟遁无闷。世眼重脂粉，君子故安命。
次韵宾旸张考坞观茶花
作者：方回
朝代：元
体裁：古风

头上漉酒巾，吹风行攲斜。野径政自稳，世途殊未涯。礼能致商皓，势足屈孟嘉。君身独自由，时到山人家。播植话禾稻，绩纺询桑麻。侧闻此一坞，村酤亦易赊。芙蓉万红萼，锦绣纷交加。掉头不肯顾，特往观茗葩。嗅芳摘苦叶，咀嚼香齿牙。榷利至此物，谁为疲氓嗟。
次韵宾旸斋中独坐五首
作者：方回
朝代：元

舞燕歌莺子所无，不无灯照短檠书。酒来形影相酬酢，诗就烟霞共卷舒。八极渺茫供傲睨，一襟空洞极恢疏。世间底是英雄物，未许曹瞒笑本初。诗来似诉屈原醒，阿堵于公颇不庭。白水真人从断绝，丹元童子尚神灵。秋眠簟未捐桃竹，晚食齑应胜韭萍。肯美张苍肥若瓠，从来吟影只伶俜。蚁溃金堤薄俗颓，圣门谁与嗣云来。良难托讽追风雅，只可微辞纪定哀。有志向能穿虎石，无疑今始悟蛇杯。掀天气燄吾尝见，转首空成一聚埃。谁欤载笔掌丝纶，雾雨何伤隐豹文。绝望都俞参稷契，劣能损益记周殷。蠹残书册犹堪觑，草没阶除尽不耘。郑老襟期少陵解，从渠衮衮更纷纷。惯忍饥穷即圣贤，松心玉质未贞坚。苦无知己庸何憾，断不逢人便乞怜。龟鹤算高终老死，星辰位定有推迁。味公独坐诗中意，可惜侵寻绛县年。
次韵宾旸斋中独坐五首·其一
作者：方回
朝代：元
体裁：七言律诗

舞燕歌莺子所无，不无灯照短檠书。酒来形影相酬酢，诗就烟霞共卷舒。八极渺茫供傲睨，一襟空洞极恢疏。世间底是英雄物，未许曹瞒笑本初。
次韵宾旸斋中独坐五首·其三
作者：方回
朝代：元
体裁：七言律诗

蚁溃金堤薄俗颓，圣门谁与嗣云来。良难托讽追风雅，只可微辞纪定哀。有志向能穿虎石，无疑今始悟蛇杯。掀天气燄吾尝见，转首空成一聚埃。
次韵宾旸斋中独坐五首·其二
作者：方回
朝代：元
体裁：七言律诗

诗来似诉屈原醒，阿堵于公颇不庭。白水真人从断绝，丹元童子尚神灵。秋眠簟未捐桃竹，晚食齑应胜韭萍。肯美张苍肥若瓠，从来吟影只伶俜。
次韵宾旸斋中独坐五首·其五
作者：方回
朝代：元
体裁：七言律诗

惯忍饥穷即圣贤，松心玉质未贞坚。苦无知己庸何憾，断不逢人便乞怜。龟鹤算高终老死，星辰位定有推迁。味公独坐诗中意，可惜侵寻绛县年。
次韵宾旸斋中独坐五首·其四
作者：方回
朝代：元
体裁：七言律诗

谁欤载笔掌丝纶，雾雨何伤隐豹文。绝望都俞参稷契，劣能损益记周殷。蠹残书册犹堪觑，草没阶除尽不耘。郑老襟期少陵解，从渠衮衮更纷纷。
次韵宾旸某氏坟庵
作者：方回
朝代：元
体裁：古风

读君古墓作，因之怀抱萦。老夫九年前，小雏怜宁馨。一夕病弗起，殇车出北城。卜兆邻古寺，守诃乏村氓。去岁罹发掘，盗踪无由明。跋马近往视，坏垣环枳荆。藏中本无物，□至睨兹茔。玉匣患不侈，宜尔巢鼯猩。杨生昔裸葬，汉传留佳评。世事可以鉴，悲哉聊此吟。
次韵宾旸桂枝塘
作者：方回
朝代：元
体裁：古风

吴越兹上游，一江贯千山。山峻江更急，力耕云雾间。民穷实可悯，俗俭无与班。瓮灌既已拙，斗籴弥足叹。十日天不雨，魃也肆厥奸。吾昔忝长吏，郡图朝夕看。水源浅易涸，无地施防关。此陂筑千所，岁事或苟完。幽人采荷衣，堤岸穷跻攀。更觉沧浪篇，万顷吹波澜。
次韵宾旸梅氏山居访茱萸
作者：方回
朝代：元
体裁：古风

癖习嗜幽讨，刚气负殊禀。寂寥荒山中，十载赋招隐。偶逢梅尉孙，漠事一暗省。斯人纵非仙，英概故不泯。是日秋□霁，村坞足清景。叶脱高木疏，云净远岑逞。田家竟收穫，岂复有遗秉。芳萸摘并空，戍卒亦太甚。怀古兼叹今，野老仅能茗。此心谁当知，应有月中影。
次韵宾旸池字
作者：方回
朝代：元
体裁：古风

鸿雁逐稻粱，飞飞无定时。槁草火不烬，层冰风已漪。观化悟兹理，久甘玄鬓丝。良愿息我影，不复天之涯。云何事行役，黾勉营所私。仰睇斗牛分，俯观朝夕池。玉气忽澌尽，侲子犹欢嬉。酸感谅徒尔，得酒竟大奇。是日春雾霁，西楼昼阴迟。云落茧楮墨，雹响纹秋棋。幸喜暂合聚，宁忘倏乖离。舟楫集津岸，焉得长絷维。前谢后花发，东起西星移。烂醉未失策，螺螟彼何知。冥冥失马福，昧昧亡羊岐。终当蜕阛阓，秉耒依农师。
次韵宾旸观陆右丞王葆真二像
作者：方回
朝代：元
体裁：古风

出城挟一儿，策杖极幽邃。村俗谂父老，古迹按图志。平生丘园心，贲趾远朝市。行行墟墓间，是亦有何味。陆家三太守，此邦荣世仕。旧祠附学宫，缘情颇应义。奈何埤雅公，像于王氏置。君不平其然，似欲删厥位。俚舛聊举隅，谄媚□触类。一一口舌争，何事如人意。
次韵宾旸龙泉
作者：方回
朝代：元
体裁：古风

小国号瘠土，根据千岩隈。泉味天下最，莫许他郡偕。宁当饮此清，饥肠鸣如雷。广斥岂不富，咸浊良可咍。谓兹大龙窟，无乃由齐谐。患不甘且冽，榛莽能久埋。心恻或不食，汲路荒苍苔。蒙养内自充，何嫌世好乖。君子有本性，勿问塞与开。成功故偶耳，隐德弥佳哉。
次韵寄川无竭并送所撰旃檀林记二首
作者：方回
朝代：元

彭门不记旧楼黄，吟社参寥未肯忘。更著雪添双短鬓，早惊秋隔两重阳。遥知剩种旃檀树，便拟同焚艾纳香。勉为龟蚨驱兔颖，愧无雄健亢三长。多生曾结短檠缘，埋没书蟫不记年。左郁右邻窥奥藏，南浯北峄问奇镌。更饶曼倩三冬学，未抵天龙一指禅。丝尽茧成终有日，与公同作老蚕眠。
次韵寄川无竭并送所撰旃檀林记二首·其一
作者：方回
朝代：元
体裁：七言律诗

彭门不记旧楼黄，吟社参寥未肯忘。更著雪添双短鬓，早惊秋隔两重阳。遥知剩种旃檀树，便拟同焚艾纳香。勉为龟蚨驱兔颖，愧无雄健亢三长。
次韵寄川无竭并送所撰旃檀林记二首·其二
作者：方回
朝代：元
体裁：七言律诗

多生曾结短檠缘，埋没书蟫不记年。左郁右邻窥奥藏，南浯北峄问奇镌。更饶曼倩三冬学，未抵天龙一指禅。丝尽茧成终有日，与公同作老蚕眠。
次韵寄题堪上人云外轩
作者：方回
朝代：元
体裁：七言律诗

万重云外一蘧庐，想见降龙长者居。溪上过桥谁觅路，峰头飞锡已凌虚。汉台列像焉知许，陶岫吟归孰起予。傥憩夜炉煨芋处，可能更读邺侯书。
次韵康庆之催借所著及谢见过
作者：方回
朝代：元

闻道公家所著书，担囊荷箧喘肩夫。定应未肯轻传借，良贾深藏有若无。胸涵太古恐无邻，面著微埃讵许亲。顾肯城南访穷巷，松风时煮一瓯春。
次韵康庆之催借所著及谢见过·其一
作者：方回
朝代：元
体裁：七言绝句

闻道公家所著书，担囊荷箧喘肩夫。定应未肯轻传借，良贾深藏有若无。
次韵康庆之催借所著及谢见过·其二
作者：方回
朝代：元
体裁：七言绝句

胸涵太古恐无邻，面著微埃讵许亲。顾肯城南访穷巷，松风时煮一瓯春。
次韵康庆之秋夜客怀自述
作者：方回
朝代：元
体裁：七言律诗

遁肥久已远罝罗，独慨流年老易过。宦学向来千龃龉，功言竟复两蹉跎。是山可隐在人耳，今雨不来如彼何。群蛰闭关迫摇落，未须轻奋怒蝇戈。
次韵康庆之秋雨喜凉书怀五首
作者：方回
朝代：元

躁求欲火炽，寂守德宇凉。斯人老世故，秋雨锄骄阳。季郈鸡浪斗，臧谷羊俱亡。矢诗写高怀，耸如见清扬。少年健如虎，不信发齿落。风雨凄其秋，众叶失所托。深潜泉自滋，猛锻石亦铄。细思陶元亮，大胜王镇恶。补衮据鼎鼐，赐履铭旂常。流汗每浃背，孰知北窗凉。协力诛楚新，见忌于高光。商山与富春，采钓庸何伤。游子悲天涯，志士栖山阿。少游一款段，何必减伏波。矍铄岂不伟，末路终蹉跎。催科拙下考，当如阳城何。雨陇秋告稔，风庭夜饶清。疲庶感幽念，未用思神京。矧兹九日近，亦足醉菊英。公暇一出野，细询田父情。
次韵康庆之秋雨喜凉书怀五首·其一
作者：方回
朝代：元
体裁：古风

躁求欲火炽，寂守德宇凉。斯人老世故，秋雨锄骄阳。季郈鸡浪斗，臧谷羊俱亡。矢诗写高怀，耸如见清扬。
次韵康庆之秋雨喜凉书怀五首·其三
作者：方回
朝代：元
体裁：古风

补衮据鼎鼐，赐履铭旂常。流汗每浃背，孰知北窗凉。协力诛楚新，见忌于高光。商山与富春，采钓庸何伤。
次韵康庆之秋雨喜凉书怀五首·其二
作者：方回
朝代：元
体裁：古风

少年健如虎，不信发齿落。风雨凄其秋，众叶失所托。深潜泉自滋，猛锻石亦铄。细思陶元亮，大胜王镇恶。
次韵康庆之秋雨喜凉书怀五首·其五
作者：方回
朝代：元
体裁：古风

雨陇秋告稔，风庭夜饶清。疲庶感幽念，未用思神京。矧兹九日近，亦足醉菊英。公暇一出野，细询田父情。
次韵康庆之秋雨喜凉书怀五首·其四
作者：方回
朝代：元
体裁：古风

游子悲天涯，志士栖山阿。少游一款段，何必减伏波。矍铄岂不伟，末路终蹉跎。催科拙下考，当如阳城何。
次韵康庆之见过醉归读予鄙作
作者：方回
朝代：元
体裁：古风

饭颗山头老面瘦，沈香亭北醉颜醒。二豪诗骨已沦渊，谁能汲古出深井。康侯天笔雕风骚，一蹴已过庐山高。大鹏运海翔六翮，我岂能为腹背毛。
次韵康庆之题予桐江诗卷
作者：方回
朝代：元

每愧诗无古风调，背山楼阁晒花裈。稍知海若吞河伯，敢眩蹄涔一勺浑。小儒百窘似贫户，薪及扊扅襦作裈。梓泽珊瑚许窥否，未多玉璞与金浑。
次韵康庆之题予桐江诗卷·其一
作者：方回
朝代：元
体裁：七言绝句

每愧诗无古风调，背山楼阁晒花裈。稍知海若吞河伯，敢眩蹄涔一勺浑。
次韵康庆之题予桐江诗卷·其二
作者：方回
朝代：元
体裁：七言绝句

小儒百窘似贫户，薪及扊扅襦作裈。梓泽珊瑚许窥否，未多玉璞与金浑。
次韵康总管庆之和碑字韵二首
作者：方回
朝代：元

周颂岐阳鼓，秦铭泰岳碑。览观明古镜，推测妙神蓍。真复登三事，何如赋万诗。江湖频作郡，棠荫有人知。山游灵运屐，寺乞简栖碑。岁计多栽菜，流年懒问蓍。醉眠书当枕，禅戏偈成诗。鬓白非今日，何劳晓镜知。
次韵康总管庆之和碑字韵二首·其一
作者：方回
朝代：元
体裁：五言律诗

周颂岐阳鼓，秦铭泰岳碑。览观明古镜，推测妙神蓍。真复登三事，何如赋万诗。江湖频作郡，棠荫有人知。
次韵康总管庆之和碑字韵二首·其二
作者：方回
朝代：元
体裁：五言律诗

山游灵运屐，寺乞简栖碑。岁计多栽菜，流年懒问蓍。醉眠书当枕，禅戏偈成诗。鬓白非今日，何劳晓镜知。
次韵张中白元日
作者：方回
朝代：元
体裁：七言律诗

瓣香清晓肃冠绅，户外遥山展翠颦。瘦影自怜耽醉叟，欢声何限喜晴人。匆匆节序梅花老，衮衮尘埃世事新。自有天来至今日，不知芳草几番春。
次韵张仲实岁晚
作者：方回
朝代：元
体裁：五言律诗

老穷胜夭达，敢惜岁时迁。食玉多忧死，披蓑且醉眠。西湖非昔者，南雪尚春前。稍足陶瓶粟，诸公不用怜。
次韵张仲实见赠
作者：方回
朝代：元
体裁：七言律诗

久縻官务费爬梳，一旦投閒得自如。紫绶金章已高阁，青鞋布袜是安车。漫郎心事诗能说，散圣禅流发未除。物我重轻中了了，可能秤象待苍舒。
次韵张仲实读予近稿
作者：方回
朝代：元
体裁：五言律诗

平生穷到骨，不受世人怜。肠倒三江洗，诗凭万口镌。旂常无可纪，衣钵尚堪传。今日如斯者，输君独妙年。
次韵张师道庆予七十
作者：方回
朝代：元
体裁：五言排律

斋沐披来卷，焚香道主臣。误蒙玉堂老，垂顾草庐人。帝所闻韶奏，朝廷掌制纶。属请长孺告，肯逐子云贫。公伫登翘馆，吾惟钓富春。骨将埋冢墓，心敢望陶钧。百岁倒七指，万形归一尘。庄生真浪语，岂有八千椿。
次韵张慵庵立秋有怀
作者：方回
朝代：元
体裁：七言律诗

西风一叶未为稠，积雨寒添客思秋。试以物情观燕垒，可无心事寄菟裘。砚何堪办三钱水，竹岂能踰十稔楼。真是先生有归兴，不应如我雪盈头。
次韵张慵庵观予奕棋
作者：方回
朝代：元
体裁：七言律诗

与牧猪奴可不同，嗟予老矣尚心童。戏拈玉子鸣飞雹，良喜青裾驻织葱。浪设机关何所益，仅存边角未为雄。小鬟有着能相恕，冷被傍人笑此翁。
次韵张慵庵言别就送
作者：方回
朝代：元
体裁：七言律诗

屡陪幽话探玄关，虚往无何已实还。远眺每穷千里外，佳吟时见一联间。致身霄汉名方起，回首林泉意欲閒。闻说姑溪卜新筑，会须容访郭青山。
次韵张文焕慵庵万山堂即事二首
作者：方回
朝代：元

张侯诗思涌如泉，吟榻横陈翠麓巅。十雨五风今乐国，千村万落几人烟。赏心眺览知何算，转首音尘竟弗传。句勒口碑天共远，不虚佳月佐觥船。新晴钟鼓暮楼台，人与清空两不埃。日已顿无宣子畏，云应全为退之开。夜凉河汉牛初渡，秋爽关山雁欲来。好向丰年作张主，未须松鼎煮丹胎。
次韵张文焕慵庵万山堂即事二首·其一
作者：方回
朝代：元
体裁：七言律诗

张侯诗思涌如泉，吟榻横陈翠麓巅。十雨五风今乐国，千村万落几人烟。赏心眺览知何算，转首音尘竟弗传。句勒口碑天共远，不虚佳月佐觥船。
次韵张文焕慵庵万山堂即事二首·其二
作者：方回
朝代：元
体裁：七言律诗

新晴钟鼓暮楼台，人与清空两不埃。日已顿无宣子畏，云应全为退之开。夜凉河汉牛初渡，秋爽关山雁欲来。好向丰年作张主，未须松鼎煮丹胎。
次韵张耕道喜雨见怀兼呈赵宾旸
作者：方回
朝代：元
体裁：五言排律

疲氓多菜色，去守乏棠阴。属虑千峰旱，俄闻六月霖。面滩船欲涩，茗务井还深。香润回瓜圃，声酣起蔗林。炎官初恣肆，道暍稍侵寻。畏日方焦野，油云忽冒岑。此凉苏万病，厥价倍千金。解郡虽踰岁，留家尚至今。田登欣米贱，屋老惧书淋。遥念儿衣醭，兼虞妇灶沈。凄清传古调，忧闷豁烦襟。拭汗纰綀帨，搔头断玉簪。却思穿石罅，共坐听泉音。韭脆鲜鳞缕，梅芳煮酝斟。一江同照影，两地隔论心。疑雪佳公子，输君日对吟。
次韵张鹏飞三绝
作者：方回
朝代：元

舐犊区区笑老牛，阿瞒焉恤一杨彪。英雄误理大床话，卖药惟应学伯休。酒箴酒颂日夜读，后喜伯伦前子云。浪说平生三万卷，一言无用总虚文。雪天人品最高者，蓑笠江干一钓竿。才有侍儿焉识此，党晖陶谷总酸寒。
次韵张鹏飞三绝·其一
作者：方回
朝代：元
体裁：七言绝句

舐犊区区笑老牛，阿瞒焉恤一杨彪。英雄误理大床话，卖药惟应学伯休。
次韵张鹏飞三绝·其三
作者：方回
朝代：元
体裁：七言绝句

雪天人品最高者，蓑笠江干一钓竿。才有侍儿焉识此，党晖陶谷总酸寒。
次韵张鹏飞三绝·其二
作者：方回
朝代：元
体裁：七言绝句

酒箴酒颂日夜读，后喜伯伦前子云。浪说平生三万卷，一言无用总虚文。
次韵徐子英江楼二首
作者：方回
朝代：元

虚器浮名蜃结楼，潮痕才落水添舟。医工药不关生死，詹尹蓍宁究咎休。华盖天临批凤诰，长杨日侍射熊侯。是人有命皆能致，终许难凭智力求。娱老曾微燕子楼，谋生又欠木奴洲。不无造物司行止，岂与齐民系戚休。幸际乾龙亨庶物，故希晋马锡康侯。妙龄今日如公等，声气方当叶应求。
次韵徐子英江楼二首·其一
作者：方回
朝代：元
体裁：七言律诗

虚器浮名蜃结楼，潮痕才落水添舟。医工药不关生死，詹尹蓍宁究咎休。华盖天临批凤诰，长杨日侍射熊侯。是人有命皆能致，终许难凭智力求。
次韵徐子英江楼二首·其二
作者：方回
朝代：元
体裁：七言律诗

娱老曾微燕子楼，谋生又欠木奴洲。不无造物司行止，岂与齐民系戚休。幸际乾龙亨庶物，故希晋马锡康侯。妙龄今日如公等，声气方当叶应求。
次韵徐子英读予所抄赵章泉诗
作者：方回
朝代：元
体裁：七言律诗

陈隋馀习尚尘飞，可乏诗坛白羽挥。凡物晚成华者实，如吾素论是耶非。三生不堕扬州梦，一笑应知佛祖机。苦学若人亦馀事，真源向上更深微。
次韵徐容斋赠丘通甫
作者：方回
朝代：元
体裁：七言律诗

绝如山谷赠初君，奇绝新诗妙绝文。斥逐三彭精异术，破除二竖奏元勋。千茎白雪难重少，一匕玄霜幸见分。可惜向来缺参请，按摩搬运漫辛勤。
次韵徐赞府蜚英八首
作者：方回
朝代：元

长官行县课农书，耕叟治田贾趁虚。上到岭头望应喜，人烟今密旧时疏。高低田水入溪流，溪岸閒横野渡舟。麦饭家家甑中有，永无犊佩起山头。树形万怪石千奇，我亦曾行亦有诗。焉得一官如长吏，出郊长是看山时。悬崖复岭间冈坡，如此天边远碧何。谁道此中曾得句，道傍老树阅人多。骑入州城出县城，不须人送不须迎。连峰峻岭崎岖极，政自胸中掌样平。摩拊茕嫠达下情，领州作县总书生。清诗要自清心出，比自新安水更清。屏除呵殿少人知，随马囊诗更有谁。五百不来村落静，自然生齿似螽斯。老农持底报君公，十日甘霖五日风。夜静山中看天象，福星偏许照江东。
次韵徐赞府蜚英八首·其一
作者：方回
朝代：元
体裁：七言绝句

长官行县课农书，耕叟治田贾趁虚。上到岭头望应喜，人烟今密旧时疏。
次韵徐赞府蜚英八首·其七
作者：方回
朝代：元
体裁：七言绝句

屏除呵殿少人知，随马囊诗更有谁。五百不来村落静，自然生齿似螽斯。
次韵徐赞府蜚英八首·其三
作者：方回
朝代：元
体裁：七言绝句

树形万怪石千奇，我亦曾行亦有诗。焉得一官如长吏，出郊长是看山时。
次韵徐赞府蜚英八首·其二
作者：方回
朝代：元
体裁：七言绝句

高低田水入溪流，溪岸閒横野渡舟。麦饭家家甑中有，永无犊佩起山头。
次韵徐赞府蜚英八首·其五
作者：方回
朝代：元
体裁：七言绝句

骑入州城出县城，不须人送不须迎。连峰峻岭崎岖极，政自胸中掌样平。
次韵徐赞府蜚英八首·其八
作者：方回
朝代：元
体裁：七言绝句

老农持底报君公，十日甘霖五日风。夜静山中看天象，福星偏许照江东。
次韵徐赞府蜚英八首·其六
作者：方回
朝代：元
体裁：七言绝句

摩拊茕嫠达下情，领州作县总书生。清诗要自清心出，比自新安水更清。
次韵徐赞府蜚英八首·其四
作者：方回
朝代：元
体裁：七言绝句

悬崖复岭间冈坡，如此天边远碧何。谁道此中曾得句，道傍老树阅人多。
次韵志归十首
作者：方回
朝代：元

远望舒长啸，幽跧发永叹。能诗今不少，得句古云难。涉世颠毛白，希贤寸腑丹。他乡仍故国，何处可求安。老不任时栋，穷犹宅士乡。端能甘澹泊，未觉厌荒凉。古井深泉冷，閒庭异草香。田翁来问字，略为说偏傍。痴与狂皆有，贫兼病亦应。屡尝三斗醋，不梦一条冰。买药凭船贾，分茶谢冢僧。短衣射猛虎，老矣竟无能。还家五月初，倏忽又旬馀。凉剂医羸马，尘编磔蠹鱼。小迟延客饮，作急报儿书。歙睦频来往，何时永定居。添竹复添花，清阴一倍加。病身思灼艾，暑节近浮瓜。晚景今如许，初心岂有他。甘贫仍守拙，肯羡五侯家。解语莺能巧，交飞蝶许狂。苔纹深碧毯，榴靥竞红妆。粗已成幽圃，犹当筑小堂。未妨无暑药，熟水紫苏香。楸局堪谁对，铜壶拟共投。高轩能坐致，浊酒岂难谋。林鸟供歌吹，园蔬当馔羞。谓无忧不可，聊以此消忧。谯国资深入，彭门纳晚成。至今为癖习，自幼有常程。朽老宁孤瘦，飞扬勿剽轻。悬知千载士，肯竞一时名。书盍多多读，诗须细细评。后生才染指，半道遽寒盟。直取珊瑚出，宁争熠耀明。伯牙弦已绝，举世喜筝声。近城一耕叟，仅有使牛能。人似愚偏寿，家由俭故兴。不知求仕宦，未省结交朋。笑我儒冠误，今如退院僧。
次韵志归十首·其一
作者：方回
朝代：元
体裁：古风

远望舒长啸，幽跧发永叹。能诗今不少，得句古云难。涉世颠毛白，希贤寸腑丹。他乡仍故国，何处可求安。
次韵志归十首·其七
作者：方回
朝代：元
体裁：古风

楸局堪谁对，铜壶拟共投。高轩能坐致，浊酒岂难谋。林鸟供歌吹，园蔬当馔羞。谓无忧不可，聊以此消忧。
次韵志归十首·其三
作者：方回
朝代：元
体裁：古风

痴与狂皆有，贫兼病亦应。屡尝三斗醋，不梦一条冰。买药凭船贾，分茶谢冢僧。短衣射猛虎，老矣竟无能。
次韵志归十首·其九
作者：方回
朝代：元
体裁：古风

书盍多多读，诗须细细评。后生才染指，半道遽寒盟。直取珊瑚出，宁争熠耀明。伯牙弦已绝，举世喜筝声。
次韵志归十首·其二
作者：方回
朝代：元
体裁：古风

老不任时栋，穷犹宅士乡。端能甘澹泊，未觉厌荒凉。古井深泉冷，閒庭异草香。田翁来问字，略为说偏傍。
次韵志归十首·其五
作者：方回
朝代：元
体裁：古风

添竹复添花，清阴一倍加。病身思灼艾，暑节近浮瓜。晚景今如许，初心岂有他。甘贫仍守拙，肯羡五侯家。
次韵志归十首·其八
作者：方回
朝代：元
体裁：古风

谯国资深入，彭门纳晚成。至今为癖习，自幼有常程。朽老宁孤瘦，飞扬勿剽轻。悬知千载士，肯竞一时名。
次韵志归十首·其六
作者：方回
朝代：元
体裁：古风

解语莺能巧，交飞蝶许狂。苔纹深碧毯，榴靥竞红妆。粗已成幽圃，犹当筑小堂。未妨无暑药，熟水紫苏香。
次韵志归十首·其十
作者：方回
朝代：元
体裁：古风

近城一耕叟，仅有使牛能。人似愚偏寿，家由俭故兴。不知求仕宦，未省结交朋。笑我儒冠误，今如退院僧。
次韵志归十首·其四
作者：方回
朝代：元
体裁：古风

还家五月初，倏忽又旬馀。凉剂医羸马，尘编磔蠹鱼。小迟延客饮，作急报儿书。歙睦频来往，何时永定居。
次韵恢大山拟古三首
作者：方回
朝代：元

高不至元恺，下不为庶顽。木雁有不幸，雾豹藏其斑。天衢龙凤翔，万一冀附攀。未若颂我酒，善闭刘伶关。岁寒昆虫蛰，日暮飞鸟还。小侯大者王，焉识商颜山。六用甚锻鞴，我非金石顽。谓古有不死，请看湘筠斑。神仙虚空中，黄鹄高难攀。月娥本无药，鬼门焉有关。自能节嗜欲，即是丹九还。内观无愧心，所至三神山。六度莫先慧，三风尤恶顽。此心朗如镜，磨尽青铜斑。微利毫发计，虚名分寸攀。朝市多此人，平地剑门关。老夫一丘壑，辙迹无往还。彼哉岘山泣，况乃泣牛山。
次韵恢大山拟古三首·其一
作者：方回
朝代：元
体裁：古风

高不至元恺，下不为庶顽。木雁有不幸，雾豹藏其斑。天衢龙凤翔，万一冀附攀。未若颂我酒，善闭刘伶关。岁寒昆虫蛰，日暮飞鸟还。小侯大者王，焉识商颜山。
次韵恢大山拟古三首·其三
作者：方回
朝代：元
体裁：古风

六度莫先慧，三风尤恶顽。此心朗如镜，磨尽青铜斑。微利毫发计，虚名分寸攀。朝市多此人，平地剑门关。老夫一丘壑，辙迹无往还。彼哉岘山泣，况乃泣牛山。
次韵恢大山拟古三首·其二
作者：方回
朝代：元
体裁：古风

六用甚锻鞴，我非金石顽。谓古有不死，请看湘筠斑。神仙虚空中，黄鹄高难攀。月娥本无药，鬼门焉有关。自能节嗜欲，即是丹九还。内观无愧心，所至三神山。
次韵感学事二首
作者：方回
朝代：元

风雩谁识旧童儿，法令今惟柱后师。刻枣谁书惊荡尽，踏槐遗老叹崩离。堂中授讲亡高座，庑下题名剩续碑。奎壁不存斋舍改，端能为泯少年诗。战鼙惊倒白头翁，慨想青衿旧日风。或厌三场争小技，孰知一目网群雄。齑盐此地涵濡久，藻鉴他时赏拔公。松老槐颠异畴昔，定应穷极道还通。
次韵感学事二首·其一
作者：方回
朝代：元
体裁：七言律诗

风雩谁识旧童儿，法令今惟柱后师。刻枣谁书惊荡尽，踏槐遗老叹崩离。堂中授讲亡高座，庑下题名剩续碑。奎壁不存斋舍改，端能为泯少年诗。
次韵感学事二首·其二
作者：方回
朝代：元
体裁：七言律诗

战鼙惊倒白头翁，慨想青衿旧日风。或厌三场争小技，孰知一目网群雄。齑盐此地涵濡久，藻鉴他时赏拔公。松老槐颠异畴昔，定应穷极道还通。
次韵文蔚约梅上人来访
作者：方回
朝代：元
体裁：七言律诗

惭非好客郑当时，猥荷高人不见遗。顿悟可能参佛理，淡交谁是喜僧诗。过从未许泥行数，属和多因险韵迟。彼此缄縢各收拾，他年开卷两相知。
次韵方去言用予喜归韵见寄三首
作者：方回
朝代：元

秋高亲见老崖来，险阻嵚崎付一杯。万古悬知名不夜，九泉谁免骨为灰。轻鸥熟与风波狎，劲柏宁资粪壤栽。却笑诸儿浪生死，大都暮落枉朝开。笔法君追宝晋斋，禅机我愧老蒲鞋。尝僚台阃相知旧，得友江山到处佳。铁马尘高频极目，锦鳞音断岂忘怀。亦思竹底陪溪逸，人品终疑未易侪。野鸟呼风金粟堆，曲江宫殿委荒苔。是非谁办笔褒贬，鸿燕屡惊春去来。偃月人今奸骨朽，浣花翁未醉眉开。吟君诗罢登山崦，立尽斜阳尚懒回。
次韵方去言用予喜归韵见寄三首·其一
作者：方回
朝代：元
体裁：七言律诗

秋高亲见老崖来，险阻嵚崎付一杯。万古悬知名不夜，九泉谁免骨为灰。轻鸥熟与风波狎，劲柏宁资粪壤栽。却笑诸儿浪生死，大都暮落枉朝开。
次韵方去言用予喜归韵见寄三首·其三
作者：方回
朝代：元
体裁：七言律诗

野鸟呼风金粟堆，曲江宫殿委荒苔。是非谁办笔褒贬，鸿燕屡惊春去来。偃月人今奸骨朽，浣花翁未醉眉开。吟君诗罢登山崦，立尽斜阳尚懒回。
次韵方去言用予喜归韵见寄三首·其二
作者：方回
朝代：元
体裁：七言律诗

笔法君追宝晋斋，禅机我愧老蒲鞋。尝僚台阃相知旧，得友江山到处佳。铁马尘高频极目，锦鳞音断岂忘怀。亦思竹底陪溪逸，人品终疑未易侪。
次韵景安吴山观雪
作者：方回
朝代：元
体裁：古风

尽洗眼底尘，顿宽胸中忧。此雪端为谁，奇哉君之游。平步飞鸟背，长啸孤峰头。恍惚阆风苑，嫖姚结邻楼。了不异天上，培塿视九州。北方当此时，如猬缩马牛。南方幸不然，但觉瑞彩浮。晴日一以出，壮观挽不留。作急著妙句，小费灵府谋。老夫傥可从，亦足祛穷愁。凡骨绝仙分，胜览输高流。乃后有佳集，次第或见收。冰解烧痕青，问梅孤山幽。
次韵景安提学谩成三首
作者：方回
朝代：元

敢着寻常白眼看，壑冰峰雪照人寒。言诗已是登坛将，劝学聊为祭酒官。士类相推无异论，亲颜遥觉有馀欢。即今人物皆公等，岂不忧时意稍宽。豪釐俗事不留情，诗律峥嵘骨骼清。初仅传闻心已服，每当展玩眼尤明。笑谈足使千军扫，移斡真能九鼎轻。焉得夜檠对吟影，同听急雪打窗声。岁晚江空野泬寥，冲寒访我不辞遥。褰裳却马从泥溅，掬水烹茶待雪消。百战奚为蜗左角，一炊未办米长腰。寻梅端许忘车笠，握手城西遍六桥。
次韵景安提学谩成三首·其一
作者：方回
朝代：元
体裁：七言律诗

敢着寻常白眼看，壑冰峰雪照人寒。言诗已是登坛将，劝学聊为祭酒官。士类相推无异论，亲颜遥觉有馀欢。即今人物皆公等，岂不忧时意稍宽。
次韵景安提学谩成三首·其三
作者：方回
朝代：元
体裁：七言律诗

岁晚江空野泬寥，冲寒访我不辞遥。褰裳却马从泥溅，掬水烹茶待雪消。百战奚为蜗左角，一炊未办米长腰。寻梅端许忘车笠，握手城西遍六桥。
次韵景安提学谩成三首·其二
作者：方回
朝代：元
体裁：七言律诗

豪釐俗事不留情，诗律峥嵘骨骼清。初仅传闻心已服，每当展玩眼尤明。笑谈足使千军扫，移斡真能九鼎轻。焉得夜檠对吟影，同听急雪打窗声。
次韵曹清父营生坟追和范石湖韵四首
作者：方回
朝代：元

桑榆未迫尚东隅，诸子盈前返哺乌。早检青囊营□□，□□丹灶著工夫。无生话可忘言了，自祭文能信手摸。□□□年未遑办，一抔□□□良图。古来奕世保松楸，八百姬周四百刘。今代未闻□□□，□时尚想引魌头。干戈蒿里无完穴，□□兰亭有□□。□□□□谁可免，一杯聊□祝千秋。□□如斯举一隅，谁非长夜閟金乌。裹尸马革真□□，□□□山浅丈夫。羽化苦无仙伎俩，茶毗别是佛规模。□□彭祖终须尔，匪悟浮休肯豫图。杀心奕局响纹楸，鸡肋何如酒德刘。世事但堪常袖手，人生政要早回头。谁能卒办鱼千里，自笑终成貉一丘。□□明年才七十，商山剩饫紫芝秋。
次韵曹清父营生坟追和范石湖韵四首·其一
作者：方回
朝代：元
体裁：七言律诗

桑榆未迫尚东隅，诸子盈前返哺乌。早检青囊营□□，□□丹灶著工夫。无生话可忘言了，自祭文能信手摸。□□□年未遑办，一抔□□□良图。
次韵曹清父营生坟追和范石湖韵四首·其三
作者：方回
朝代：元
体裁：七言律诗

□□如斯举一隅，谁非长夜閟金乌。裹尸马革真□□，□□□山浅丈夫。羽化苦无仙伎俩，茶毗别是佛规模。□□彭祖终须尔，匪悟浮休肯豫图。
次韵曹清父营生坟追和范石湖韵四首·其二
作者：方回
朝代：元
体裁：七言律诗

古来奕世保松楸，八百姬周四百刘。今代未闻□□□，□时尚想引魌头。干戈蒿里无完穴，□□兰亭有□□。□□□□谁可免，一杯聊□祝千秋。
次韵曹清父营生坟追和范石湖韵四首·其四
作者：方回
朝代：元
体裁：七言律诗

杀心奕局响纹楸，鸡肋何如酒德刘。世事但堪常袖手，人生政要早回头。谁能卒办鱼千里，自笑终成貉一丘。□□明年才七十，商山剩饫紫芝秋。
次韵权季玉枕上偶成
作者：方回
朝代：元
体裁：七言律诗

迩日屡闻亲药鼎，客怀沈郁与谁论。细参素问心无病，勤剔青灯眼未昏。九折政思为孝子，七襄未用乞天孙。察君诗味如枯淡，中有无穷古意存。
次韵李允道四言
作者：方回
朝代：元
体裁：四言诗

之子酒所，龙蛇挥扫。清风拂砚，明月视稿。佳思涌出，傍观惊倒。岂不有学，升之曰造。
次韵李太白
作者：方回
朝代：元
体裁：古风

太白配苏黄，如松柏与竹。不受春风恩，劲气尚可掬。诗名乃其馀，受命天地独。间生五百年，相望若信宿。予老栖圣门，措辞愧言卜。一览紫极题，三作白圭复。群仙悯世顽，死生反乎覆。曷日从之游，神交道心熟。
次韵李景安提学同过伯几
作者：方回
朝代：元

万卷芸香拥燕居，客来谈论汹淮湖。精言琴律根前辈，朗诵诗篇压老夫。胥谓买邻迁爽垲，祇应负郭欠膏腴。真能隐处非难事，恐有天边尺一呼。宦学因之当卜居，定能骑舫遍林湖。遗编早已探千古，绪论何难夺万夫。近日人才愁阒寂，此君风味极芳腴。香山老子閒无事，张丈殷兄或许呼。
次韵李景安提学同过伯几·其一
作者：方回
朝代：元
体裁：七言律诗

万卷芸香拥燕居，客来谈论汹淮湖。精言琴律根前辈，朗诵诗篇压老夫。胥谓买邻迁爽垲，祇应负郭欠膏腴。真能隐处非难事，恐有天边尺一呼。
次韵李景安提学同过伯几·其二
作者：方回
朝代：元
体裁：七言律诗

宦学因之当卜居，定能骑舫遍林湖。遗编早已探千古，绪论何难夺万夫。近日人才愁阒寂，此君风味极芳腴。香山老子閒无事，张丈殷兄或许呼。
次韵汉臣闵口渡
作者：方回
朝代：元
体裁：七言绝句

岁月匆匆雁往回，马头西去又东来。不知自有乾坤后，几度芦花谢复开。
次韵汪以南归途见寄
作者：方回
朝代：元
体裁：七言律诗

身轻更觉马蹄轻，倦听昕堂讲鼓声。示病早能效摩诘，赋归真复继渊明。食租近郭膏腴足，卜筑依山爽垲成。疾寄新诗似怜我，弃田捐宅不聊生。
次韵汪以南教授美康使君新政因及贱迹四首
作者：方回
朝代：元

吾州今岁得儒臣，坐镇浮浇力万钧。月榭风台寻古迹，烟畦雨陇劳遗民。长庚往往诗无敌，子美云云笔有神。老懒未遑致三请，低回祇欲老垂纶。溃蚁狂澜拔地来，日多事变少人才。鼎钟古篆盲谁识，布素轻缣拙易裁。夷甫风流空自命，子山词赋有馀哀。邦侯博雅难酬对，且向筵前覆酒杯。汉廷久已推三杰，鲁国终难致两生。云雨蛟龙真有势，风霜草木易无情。小迟玉玺徵黄霸，定许青门老邵平。勇据皋比作歌颂，依稀駉駜似难赓。石壁峰前旧泮林，新培槐市绿成阴。川流决溃终归海，木德回环会守心。夷轨得朋殊未艾，长谣怀感抑何深。矧伊色笑逢民则，好续当年蹻蹻吟。
次韵汪以南教授美康使君新政因及贱迹四首·其一
作者：方回
朝代：元
体裁：七言律诗

吾州今岁得儒臣，坐镇浮浇力万钧。月榭风台寻古迹，烟畦雨陇劳遗民。长庚往往诗无敌，子美云云笔有神。老懒未遑致三请，低回祇欲老垂纶。
次韵汪以南教授美康使君新政因及贱迹四首·其三
作者：方回
朝代：元
体裁：七言律诗

汉廷久已推三杰，鲁国终难致两生。云雨蛟龙真有势，风霜草木易无情。小迟玉玺徵黄霸，定许青门老邵平。勇据皋比作歌颂，依稀駉駜似难赓。
次韵汪以南教授美康使君新政因及贱迹四首·其二
作者：方回
朝代：元
体裁：七言律诗

溃蚁狂澜拔地来，日多事变少人才。鼎钟古篆盲谁识，布素轻缣拙易裁。夷甫风流空自命，子山词赋有馀哀。邦侯博雅难酬对，且向筵前覆酒杯。
次韵汪以南教授美康使君新政因及贱迹四首·其四
作者：方回
朝代：元
体裁：七言律诗

石壁峰前旧泮林，新培槐市绿成阴。川流决溃终归海，木德回环会守心。夷轨得朋殊未艾，长谣怀感抑何深。矧伊色笑逢民则，好续当年蹻蹻吟。
次韵汪以南閒居漫吟十首
作者：方回
朝代：元

恭惟天地心，物物息相禅。诗人卜丰年，生意寓雪霰。彼但言其消，譬梦幻泡电。痴悯狙公赋，忿斥蜗国战。焉知往圣作，视世岂邮传。向明赞化育，司牧必南面。寸丹对上穹，退以学自练。至其出为物，遇暍忍不扇。吾目故未瞽，此道若有见。自养非所养，焉敢事荒燕。渴心望古人，无井可不凿。但勤驽马驾，定胜屠门嚼。长怀谪仙翁，英爽谢冥漠。兹山肯神游，曷日旌？落。惚恍琴高鱼，飘摇子晋鹤。空馀泣鬼诗，光燄耿如昨。升天人有分，换骨岂无药。舐鼎化鸡犬，此语君勿噱。读书三万卷，太白亦可学。采芑采于田，采芹采于水。岂弟君子心，作人岂异此。神农昔尝药，志在起人死。百圣一乐育，亦如尝药然。医国得一士，亿万性命悬。诡诞王母桃，幻虚太华莲。孰为返魂草，足扶天地颠。嗟嗟燕昭王，海上求神仙。不务长尔国，徒欲长尔年。何人不骸骨，龙蚁共一朽。圣贤独不死，天若顾之厚。太昊初画卦，迄周兴井柳。经制斯大备，中坠赖鲁叟。立言栋纲常，万古绝夷丑。荀扬犹微疵，晚出揭韩斗。力禦异端侮，圣门俨先后。末学能臻兹，身泯誉常有。晋季有诗人，忽如古伯夷。其人果为谁，请读渊明诗。同时颜谢流，望风悉披靡。东阡西陌间，黍稷何薿薿。烹葵酌浊醪，世味无复美。百万呼卢公，枉为寄奴死。漫仕心未安，托辞避邮史。自挽何谓亡，宇宙与终始。眷言尘缨客，试问沧浪水。夏葵时丹卉，秋菊培金蕤。曷不蓻菽粟，犹足疗调饥。曰予心不然，求饱何党之。倾日与傲霜，志定节不移。怀古睇此物，聊足慰我思。不见恩泽侯，崇侈事台池。失势一蹉跌，书堂荆棘滋。岂复有绯紫，走趋列宾墀。小圃异金谷，应无坠楼悲。占易用九六，初爻变乾坤。时当退且慎，复命归厥根。浑天日夜转，中星异旦昏。北辰俨不动，帝居华盖尊。于人是为心，君子严操存。肯受外物汩，澡扰摇精魂。皇泽苏旱暵，时雨翻天盆。敢不效微力，先后风雷奔。九关守虎豹，崇墉方言言。馁也自其分，秉耒耕荒原。江左瑜盖辈，岂必贤虞翻。汤网无厄羽，文治无困麟。一物有疾痛，圣王视犹身。如何杏坛上，鸣鼓攻门人。材有善不善，大匠严选抡。所以获麟笔，有秋斯有春。鱼龙古仙翁，诸人赖私淑。五教绍虞敷，六艺极周郁。邦侯绝相知，异君大雅姿。胡欲撤皋比，不愿为人师。老我羽已铩，栖此鹪鹩枝。君当上青云，阿阁巢长离。亿劫日月曜，万古河江流。惟有人寿短，况不皆白头。石火仅微吐，草露已遽收。下士惑齐物，祖述逍遥游。说梦悔蚁国，悟空惊蜃楼。实践我异是，钻仰师尼丘。志学至从心，绝笔于春秋。相鲁故匪泰，厄陈初何忧。比彭十不一，聘辙半九州。中道叹不行，尝欲乘桴浮。颜子夭穷巷，季路戕凶矛。是亦各有命，岂伊圣门羞。人生苟闻道，寒饥胜王侯。修身以俟死，言行无悔尤。寄语夜读子，继晷崇膏油。
次韵汪以南閒居漫吟十首·其一
作者：方回
朝代：元
体裁：古风

恭惟天地心，物物息相禅。诗人卜丰年，生意寓雪霰。彼但言其消，譬梦幻泡电。痴悯狙公赋，忿斥蜗国战。焉知往圣作，视世岂邮传。向明赞化育，司牧必南面。寸丹对上穹，退以学自练。至其出为物，遇暍忍不扇。吾目故未瞽，此道若有见。自养非所养，焉敢事荒燕。
次韵汪以南閒居漫吟十首·其七
作者：方回
朝代：元
体裁：古风

占易用九六，初爻变乾坤。时当退且慎，复命归厥根。浑天日夜转，中星异旦昏。北辰俨不动，帝居华盖尊。于人是为心，君子严操存。肯受外物汩，澡扰摇精魂。皇泽苏旱暵，时雨翻天盆。敢不效微力，先后风雷奔。
次韵汪以南閒居漫吟十首·其三
作者：方回
朝代：元
体裁：古风

采芑采于田，采芹采于水。岂弟君子心，作人岂异此。神农昔尝药，志在起人死。百圣一乐育，亦如尝药然。医国得一士，亿万性命悬。诡诞王母桃，幻虚太华莲。孰为返魂草，足扶天地颠。嗟嗟燕昭王，海上求神仙。不务长尔国，徒欲长尔年。
次韵汪以南閒居漫吟十首·其九
作者：方回
朝代：元
体裁：古风

鱼龙古仙翁，诸人赖私淑。五教绍虞敷，六艺极周郁。邦侯绝相知，异君大雅姿。胡欲撤皋比，不愿为人师。老我羽已铩，栖此鹪鹩枝。君当上青云，阿阁巢长离。
次韵汪以南閒居漫吟十首·其二
作者：方回
朝代：元

渴心望古人，无井可不凿。但勤驽马驾，定胜屠门嚼。长怀谪仙翁，英爽谢冥漠。兹山肯神游，曷日旌？落。惚恍琴高鱼，飘摇子晋鹤。空馀泣鬼诗，光燄耿如昨。升天人有分，换骨岂无药。舐鼎化鸡犬，此语君勿噱。读书三万卷，太白亦可学。
次韵汪以南閒居漫吟十首·其五
作者：方回
朝代：元
体裁：古风

晋季有诗人，忽如古伯夷。其人果为谁，请读渊明诗。同时颜谢流，望风悉披靡。东阡西陌间，黍稷何薿薿。烹葵酌浊醪，世味无复美。百万呼卢公，枉为寄奴死。漫仕心未安，托辞避邮史。自挽何谓亡，宇宙与终始。眷言尘缨客，试问沧浪水。
次韵汪以南閒居漫吟十首·其八
作者：方回
朝代：元
体裁：古风

九关守虎豹，崇墉方言言。馁也自其分，秉耒耕荒原。江左瑜盖辈，岂必贤虞翻。汤网无厄羽，文治无困麟。一物有疾痛，圣王视犹身。如何杏坛上，鸣鼓攻门人。材有善不善，大匠严选抡。所以获麟笔，有秋斯有春。
次韵汪以南閒居漫吟十首·其六
作者：方回
朝代：元
体裁：古风

夏葵时丹卉，秋菊培金蕤。曷不蓻菽粟，犹足疗调饥。曰予心不然，求饱何党之。倾日与傲霜，志定节不移。怀古睇此物，聊足慰我思。不见恩泽侯，崇侈事台池。失势一蹉跌，书堂荆棘滋。岂复有绯紫，走趋列宾墀。小圃异金谷，应无坠楼悲。
次韵汪以南閒居漫吟十首·其十
作者：方回
朝代：元
体裁：古风

亿劫日月曜，万古河江流。惟有人寿短，况不皆白头。石火仅微吐，草露已遽收。下士惑齐物，祖述逍遥游。说梦悔蚁国，悟空惊蜃楼。实践我异是，钻仰师尼丘。志学至从心，绝笔于春秋。相鲁故匪泰，厄陈初何忧。比彭十不一，聘辙半九州。中道叹不行，尝欲乘桴浮。颜子夭穷巷，季路戕凶矛。是亦各有命，岂伊圣门羞。人生苟闻道，寒饥胜王侯。修身以俟死，言行无悔尤。寄语夜读子，继晷崇膏油。
次韵汪以南閒居漫吟十首·其四
作者：方回
朝代：元
体裁：古风

何人不骸骨，龙蚁共一朽。圣贤独不死，天若顾之厚。太昊初画卦，迄周兴井柳。经制斯大备，中坠赖鲁叟。立言栋纲常，万古绝夷丑。荀扬犹微疵，晚出揭韩斗。力禦异端侮，圣门俨先后。末学能臻兹，身泯誉常有。
次韵汪庭芝投赠
作者：方回
朝代：元
体裁：七言律诗

鱼龙仙派古来闻，南渡枢臣七世孙。幸不幸间身且隐，玄之玄处道常尊。惜閒剩读真书传，入静时思旧户门。送往恤孤尚留意，亦防公议恐无恩。
次韵汪翔甫和西城吕全州见过四首
作者：方回
朝代：元

想见花间路，篮舁草草装。叩门驯犬喜，入室蠹鱼香。蹑石苔粘屐，眠松露滴床。焉知人世事，积甲又宜阳。闻道过从地，衣冠异俗装。小孙迎劝酒，后院出行香。贾客珠量斗，侯家笏满床。未如耆旧辈，庞马隐襄阳。五鼎封君食，千金奉使装。傥来皆外物，不朽有真香。满酌圣贤酒，虚争上下床。细思诸葛事，只合卧南阳。骤见累侯印，遄闻趣相装。相期终古事，未用暂时香。清论玉霏麈，高眠雷撼床。前鱼又堪笑，红袖泣龙阳。
次韵汪翔甫和西城吕全州见过四首·其一
作者：方回
朝代：元
体裁：五言律诗

想见花间路，篮舁草草装。叩门驯犬喜，入室蠹鱼香。蹑石苔粘屐，眠松露滴床。焉知人世事，积甲又宜阳。
次韵汪翔甫和西城吕全州见过四首·其三
作者：方回
朝代：元
体裁：五言律诗

五鼎封君食，千金奉使装。傥来皆外物，不朽有真香。满酌圣贤酒，虚争上下床。细思诸葛事，只合卧南阳。
次韵汪翔甫和西城吕全州见过四首·其二
作者：方回
朝代：元
体裁：五言律诗

闻道过从地，衣冠异俗装。小孙迎劝酒，后院出行香。贾客珠量斗，侯家笏满床。未如耆旧辈，庞马隐襄阳。
次韵汪翔甫和西城吕全州见过四首·其四
作者：方回
朝代：元
体裁：五言律诗

骤见累侯印，遄闻趣相装。相期终古事，未用暂时香。清论玉霏麈，高眠雷撼床。前鱼又堪笑，红袖泣龙阳。
次韵汪翔甫读予诗稿见寄二首
作者：方回
朝代：元

我诗蒯侯剑，玉具谢华装。老矣三荒径，悠哉一瓣香。漫垂船子钓，懒下赵州床。忽忆高轩过，仙巾戴华阳。十年兵甲梦，投老卸戎装。有药医诗病，无花恼梦香。书明萤度几，簟冷竹遮床。属与公携酒，蹉跎换岁阳。
次韵汪翔甫读予诗稿见寄二首·其一
作者：方回
朝代：元
体裁：五言律诗

我诗蒯侯剑，玉具谢华装。老矣三荒径，悠哉一瓣香。漫垂船子钓，懒下赵州床。忽忆高轩过，仙巾戴华阳。
次韵汪翔甫读予诗稿见寄二首·其二
作者：方回
朝代：元
体裁：五言律诗

十年兵甲梦，投老卸戎装。有药医诗病，无花恼梦香。书明萤度几，簟冷竹遮床。属与公携酒，蹉跎换岁阳。
次韵沈茂实小园偶书
作者：方回
朝代：元

人因雅俗分高下，同是园林兴不同。时觉燕莺相尔汝，焉知蜂蝶有雌雄。岂惟酒可兼诗可，常在花中与竹中。秋老纱窗犹未换，要令深夜月华通。秋风粳稻又尝新，续食年年肯济贫。远学佺期响□□，近同东老致仙人。贵公勋业一杯水，俗子面颜三斛尘。流火授衣诵豳什，戒寒深恐雁来宾。
次韵沈茂实小园偶书·其一
作者：方回
朝代：元
体裁：七言律诗

人因雅俗分高下，同是园林兴不同。时觉燕莺相尔汝，焉知蜂蝶有雌雄。岂惟酒可兼诗可，常在花中与竹中。秋老纱窗犹未换，要令深夜月华通。
次韵沈茂实小园偶书·其二
作者：方回
朝代：元
体裁：七言律诗

秋风粳稻又尝新，续食年年肯济贫。远学佺期响□□，近同东老致仙人。贵公勋业一杯水，俗子面颜三斛尘。流火授衣诵豳什，戒寒深恐雁来宾。
次韵滕君宾日
作者：方回
朝代：元
体裁：七言律诗

数步朱塘路匪赊，晦翁亭创自端嘉。遥闻古屋环脩竹，拟汲寒泉荐苦茶。万镒黄金何足宝，四枝丹桂有馀花。诸孙风骨今犹别，师友渊源自一家。
次韵灵鹫清长老二首
作者：方回
朝代：元

粗读书难尽信书，世谁鲠直但阿谀。平生湖海悲游子，晚岁乾坤老腐儒。知己尚堪抬醉眼，从僧似欲剃吟须。何当灵鹫兼三竺，日伴猿饥侣鹤臞。得句无僧字不清，公来一日两诗成。龙雷珠浦东坡和，海日江潮老宋惊。鲁直尚能推大国，长卿谁可诧长城。二桃三士抱吟膝，我所师兮葛孔明。
次韵灵鹫清长老二首·其一
作者：方回
朝代：元
体裁：七言律诗

粗读书难尽信书，世谁鲠直但阿谀。平生湖海悲游子，晚岁乾坤老腐儒。知己尚堪抬醉眼，从僧似欲剃吟须。何当灵鹫兼三竺，日伴猿饥侣鹤臞。
次韵灵鹫清长老二首·其二
作者：方回
朝代：元
体裁：七言律诗

得句无僧字不清，公来一日两诗成。龙雷珠浦东坡和，海日江潮老宋惊。鲁直尚能推大国，长卿谁可诧长城。二桃三士抱吟膝，我所师兮葛孔明。
次韵王俊甫山长九日登乌聊二首
作者：方回
朝代：元

山色初明小雨开，可容无地拓襟怀。荒寒试与登临去，奇崛能随感慨来。何限诗愁关世故，终凭烂醉了生涯。风流二谢犹堪恨，俯首刘郎戏马台。江边危阜俯江皋，去马来牛细若毛。古道向来元寂寂，俗流何处不滔滔。漫拈老笔雕空阔，径命芳樽洗郁陶。天地年年有摇落，悲秋端谢楚人骚。
次韵王俊甫山长九日登乌聊二首·其一
作者：方回
朝代：元
体裁：古风

山色初明小雨开，可容无地拓襟怀。荒寒试与登临去，奇崛能随感慨来。何限诗愁关世故，终凭烂醉了生涯。风流二谢犹堪恨，俯首刘郎戏马台。
次韵王俊甫山长九日登乌聊二首·其二
作者：方回
朝代：元
体裁：古风

江边危阜俯江皋，去马来牛细若毛。古道向来元寂寂，俗流何处不滔滔。漫拈老笔雕空阔，径命芳樽洗郁陶。天地年年有摇落，悲秋端谢楚人骚。
次韵王君偕子同来访
作者：方回
朝代：元
体裁：七言律诗

愧子初来坞路赊，曾微酒旨与殽嘉。答诗辄便拈枯笔，接话才能供淡茶。膝上佳儿如玉雪，山中春事几风花。良畴世世勤菑播，终待明时遇宅家。
次韵王起宗勉为高子明绘松岩图
作者：方回
朝代：元
体裁：古风

松下客携琴，岩中人读书。声气相应求，妙写入画图。洒落真意趣，冷淡閒工夫。体中脱不佳，明窗时自娱。谁方策龙骧，万里籋云衢。卿自用卿法，未用轻贤愚。
次韵程以忠同饮
作者：方回
朝代：元

饮湿自嫌无圣酒，摘鲜犹幸有真茶。艰危昔偶分侯竹，老病今还龁庶瓜。已约社鸥盟水石，尚惊征马困风沙。醉人不管傍人笑，瘦影伶俜乱鬓髿。风云变化世常有，丘壑盘旋谁与同。驾驭孟嘉真得势，滑稽方朔浪言工。律严诗友何妨少，租薄秋田亦幸丰。两手搔头指欲秃，犹堪举酒吸长虹。
次韵程以忠同饮·其一
作者：方回
朝代：元
体裁：七言律诗

饮湿自嫌无圣酒，摘鲜犹幸有真茶。艰危昔偶分侯竹，老病今还龁庶瓜。已约社鸥盟水石，尚惊征马困风沙。醉人不管傍人笑，瘦影伶俜乱鬓髿。
次韵程以忠同饮·其二
作者：方回
朝代：元
体裁：七言律诗

风云变化世常有，丘壑盘旋谁与同。驾驭孟嘉真得势，滑稽方朔浪言工。律严诗友何妨少，租薄秋田亦幸丰。两手搔头指欲秃，犹堪举酒吸长虹。
次韵胡正卿
作者：方回
朝代：元
体裁：七言律诗

长途疾足讵容休，政是嘶风抹电秋。小复低回从吏隐，未应拘窘叹官囚。声名甫逐涛江起，魂梦空随沁水流。一顾即看逢伯乐，直须昼绣问刀头。
次韵芝田上人子虚二首
作者：方回
朝代：元

年长山僧五十秋，每携诗卷过吾楼。老衰英妙心相似，灵隐亭前水不流。为问葛藤禅律论，口钳舌结更无言。何如了办眼前事，且说诗家不二门。
次韵芝田上人子虚二首·其一
作者：方回
朝代：元
体裁：七言绝句

年长山僧五十秋，每携诗卷过吾楼。老衰英妙心相似，灵隐亭前水不流。
次韵芝田上人子虚二首·其二
作者：方回
朝代：元
体裁：七言绝句

为问葛藤禅律论，口钳舌结更无言。何如了办眼前事，且说诗家不二门。
次韵范景文莺字早字二首
作者：方回
朝代：元

醉眼无国色，醉耳无霆声。醉卧亦无梦，一醉泯七情。宿醉魂死矣，谁欤奠孔楹。酒醒魂忽还，里巷无不惊。决定一锸埋，绝胜五鼎烹。诗人张公子，中年捐燕莺。独肯从我辈，共醉争筹觥。果能再一醉，勿爽游金明。深衣讲儒业，羽衣学仙道。变性欲变衣，又谓田衣好。三叉路口人，左右惑忧抱。不如从我游，一醉玉山倒。美岂无苏小，富亦有王老。谁能一斗间，百篇挺华藻。范侯诗酒流，观国声誉早。睥睨蛉蜾豪，百万可一扫。
次韵范景文莺字早字二首·其一
作者：方回
朝代：元
体裁：古风

醉眼无国色，醉耳无霆声。醉卧亦无梦，一醉泯七情。宿醉魂死矣，谁欤奠孔楹。酒醒魂忽还，里巷无不惊。决定一锸埋，绝胜五鼎烹。诗人张公子，中年捐燕莺。独肯从我辈，共醉争筹觥。果能再一醉，勿爽游金明。
次韵范景文鶑字早字二首·其二
作者：方回
朝代：元
体裁：古风

深衣讲儒业，羽衣学仙道。变性欲变衣，又谓田衣好。三叉路口人，左右惑忧抱。不如从我游，一醉玉山倒。美岂无苏小，富亦有王老。谁能一斗间，百篇挺华藻。范侯诗酒流，观国声誉早。睥睨蛉蜾豪，百万可一扫。
次韵袁提学题皇甫真人清虚庵二首
作者：方回
朝代：元

清地虚天渺何许，芒鞋未往意先飞。山中叱石初平隐，月下吹笙子晋归。不死真人千劫在，无垠浊世一尘微。何当日咽丹池水，长共寒猿啸月霏。犹忆清虚下云汉，转头劫堑已灰飞。三山恍惚惊鳌动，千岁凄凉望鹤归。风度羡君仙骨瑩，年华迫我世缘微。岂无道侣歌招隐，许脱红尘卧碧霏。
次韵袁提学题皇甫真人清虚庵二首·其一
作者：方回
朝代：元
体裁：古风

清地虚天渺何许，芒鞋未往意先飞。山中叱石初平隐，月下吹笙子晋归。不死真人千劫在，无垠浊世一尘微。何当日咽丹池水，长共寒猿啸月霏。
次韵袁提学题皇甫真人清虚庵二首·其二
作者：方回
朝代：元

犹忆清虚下云汉，转头劫堑已灰飞。三山恍惚惊鳌动，千岁凄凉望鹤归。风度羡君仙骨瑩，年华迫我世缘微。岂无道侣歌招隐，许脱红尘卧碧霏。
次韵许大初见赠二首
作者：方回
朝代：元

相逢未觉道途难，把酒论诗数夕间。磊落胸襟开古谊，从容色笑借和颜。长年役役鱼千里，末俗悠悠虎九关。赖是同乡复同味，一寒如此遽春还。风灯雪屋话艰难，各喜诗成咳唾间。早幸渊骞同阙里，终当园季隐商山。草玄执戟空投阁，枕面参军善闭关。祇恐傍人足嘲讶，如泥烂醉不知还。
次韵许大初见赠二首·其一
作者：方回
朝代：元
体裁：七言律诗

相逢未觉道途难，把酒论诗数夕间。磊落胸襟开古谊，从容色笑借和颜。长年役役鱼千里，末俗悠悠虎九关。赖是同乡复同味，一寒如此遽春还。
次韵许大初见赠二首·其二
作者：方回
朝代：元
体裁：七言律诗

风灯雪屋话艰难，各喜诗成咳唾间。早幸渊骞同阙里，终当园季隐商山。草玄执戟空投阁，枕面参军善闭关。祇恐傍人足嘲讶，如泥烂醉不知还。
次韵许瑞石送邵容斋见寄
作者：方回
朝代：元
体裁：七言律诗

款段馀生谢伏波，咏归心事竟云何。藕花又趁榴花发，诗债仍兼酒债多。击壤先生黄色论，卖薪老子翠微歌。吾侪胸次元相似，谁道金章胜钓蓑。
次韵谢严养晦酒边说易
作者：方回
朝代：元
体裁：七言律诗

四正为奇偶四隅，旧窥七七古河图。易虽未画元知有，极果何形孰识无。方寸天开通造化，半生夜坐下工夫。老衰多学精专少，病体抠趋但要扶。
次韵谢余知郡和予识山会饮韵
作者：方回
朝代：元
体裁：七言律诗

衣冠奇古旧儒风，湖海襟期臭味同。七字不妨容我和，一樽酒欠与君中。春光是处饶生意，山色何曾碍太空。九叠云屏三笑路，何当偕访虎溪翁。
次韵谢俞山长见赠
作者：方回
朝代：元
体裁：七言律诗

年衰才尽懒挥毫，定有移文责鲁皋。学到紫阳今欲绝，诗如清老子能高。栖迟矮屋官犹冷，傲睨芳樽气自豪。试遣俚音辱聪听，未应堪比郁轮袍。
次韵谢吴太初
作者：方回
朝代：元
体裁：七言律诗

落笔谁云古意赊，四灵何得擅东嘉。跨鸾未斫吴刚桂，对鹤频烹魏野茶。商略春词犀堕雪，留连夜酌烛生花。如君三世工文墨，江左于今有几家。
次韵谢周兄见访
作者：方回
朝代：元
体裁：七言律诗

弱壮之间几辈流，不凡已与老成侔。笔端可挽千钧弩，胸次如登百尺楼。良木政须资长养，芳兰未厌□□□。□□衰晚不闻道，幸早专心似奕秋。
次韵谢喻岩叟
作者：方回
朝代：元
体裁：七言律诗

妙年璧水播英辞，半世闻声鬓未丝。赐姓远从梁武日，家风复见喻凫诗。九霄空阔飞腾势，万卷纵横讲授师。重到庐山亦何喜，喜君知我我君知。
次韵谢喻岩叟读予近作二首
作者：方回
朝代：元

观君于势利，如帚扫丝窠。阅世云翻雨，持心济贯河。端居冠必整，閒赋砚频磨。我岂无新作，何堪对雅歌。鬓须全是雪，政坐癖于诗。老不谋丹穴，贫犹泥墨池。今年逢旅卦，何日赋归辞。得句求君诀，时容诣讲帷。
次韵谢喻岩叟读予近作二首·其一
作者：方回
朝代：元
体裁：五言律诗

观君于势利，如帚扫丝窠。阅世云翻雨，持心济贯河。端居冠必整，閒赋砚频磨。我岂无新作，何堪对雅歌。
次韵谢喻岩叟读予近作二首·其二
作者：方回
朝代：元
体裁：五言律诗

鬓须全是雪，政坐癖于诗。老不谋丹穴，贫犹泥墨池。今年逢旅卦，何日赋归辞。得句求君诀，时容诣讲帷。
次韵谢夏自然见寄四首
作者：方回
朝代：元

与子俱逢掖，寒瓢共碧流。歙今全似鲁，睦亦盛于邹。竹屋南溪外，风帆古渡头。相寻欠相遇，遄复堕音邮。门人浮小艇，不比旧专城。自愧频来往，何烦数送迎。病身缘畏饮，去路似贪程。别后君诗进，他时定有名。通经闻大道，馀事始为诗。初或无人识，终须有己知。真能深造否，孰谓晚成迟。小袖朱弦手，何忧乏子期。士气兼文脉，湮微复几年。浅肤专徇俗，高亢类谈禅。春动霆声起，云开月体全。古人方册在，达者以心传。
次韵谢夏自然见寄四首·其一
作者：方回
朝代：元
体裁：五言律诗

与子俱逢掖，寒瓢共碧流。歙今全似鲁，睦亦盛于邹。竹屋南溪外，风帆古渡头。相寻欠相遇，遄复堕音邮。
次韵谢夏自然见寄四首·其三
作者：方回
朝代：元
体裁：五言律诗

通经闻大道，馀事始为诗。初或无人识，终须有己知。真能深造否，孰谓晚成迟。小袖朱弦手，何忧乏子期。
次韵谢夏自然见寄四首·其二
作者：方回
朝代：元
体裁：五言律诗

门人浮小艇，不比旧专城。自愧频来往，何烦数送迎。病身缘畏饮，去路似贪程。别后君诗进，他时定有名。
次韵谢夏自然见寄四首·其四
作者：方回
朝代：元
体裁：五言律诗

士气兼文脉，湮微复几年。浅肤专徇俗，高亢类谈禅。春动霆声起，云开月体全。古人方册在，达者以心传。
次韵谢平心胡秘监见惠生日五首
作者：方回
朝代：元

晚生何敢跂前贤，夫子宫墙赐及肩。忆枉朝车十官宅，喜成邻舍万山巅。尚堪湖学生徒齿，恰少汾阳考第年。想得囊中有仙诀，形容枯槁但神全。五朝遗老冠时贤，家祭犹无掩豆肩。文采春花洛阳苑，精神秋隼华峰巅。难兄共对三千字，晚境今开九十年。富贵朱门百杂碎，先生归卧故庐全。势途勇退似差贤，焉用鸿门切盾肩。早赐辒辌埋厚夜，宁扶楖栗走荒巅。泥龟不羡鹍鹏路，粪菌徒输栝柏年。我谓是身如尺璧，深藏短褐庶能全。酒可吾中孰圣贤，定开愁眼耸吟肩。共怜雪鬓双垂叟，时到花屏万仞巅。暂借松阴消永日，敢求药诀觊长年。风惊尘愕奔车跌，醒者苍黄醉者全。风追电逐角材贤，我独从公息担肩。野旷杖藜临绝景，山寒采梠度层巅。淡汤煮饭身无病，小秤收租岁有年。臭橐腐仓死兵火，何如清节保生全。
次韵谢平心胡秘监见惠生日五首·其一
作者：方回
朝代：元
体裁：七言律诗

晚生何敢跂前贤，夫子宫墙赐及肩。忆枉朝车十官宅，喜成邻舍万山巅。尚堪湖学生徒齿，恰少汾阳考第年。想得囊中有仙诀，形容枯槁但神全。
次韵谢平心胡秘监见惠生日五首·其三
作者：方回
朝代：元
体裁：七言律诗

势途勇退似差贤，焉用鸿门切盾肩。早赐辒辌埋厚夜，宁扶楖栗走荒巅。泥龟不羡鹍鹏路，粪菌徒输栝柏年。我谓是身如尺璧，深藏短褐庶能全。
次韵谢平心胡秘监见惠生日五首·其二
作者：方回
朝代：元
体裁：七言律诗

五朝遗老冠时贤，家祭犹无掩豆肩。文采春花洛阳苑，精神秋隼华峰巅。难兄共对三千字，晚境今开九十年。富贵朱门百杂碎，先生归卧故庐全。
次韵谢平心胡秘监见惠生日五首·其五
作者：方回
朝代：元
体裁：七言律诗

风追电逐角材贤，我独从公息担肩。野旷杖藜临绝景，山寒采梠度层巅。淡汤煮饭身无病，小秤收租岁有年。臭橐腐仓死兵火，何如清节保生全。
次韵谢平心胡秘监见惠生日五首·其四
作者：方回
朝代：元
体裁：七言律诗

酒可吾中孰圣贤，定开愁眼耸吟肩。共怜雪鬓双垂叟，时到花屏万仞巅。暂借松阴消永日，敢求药诀觊长年。风惊尘愕奔车跌，醒者苍黄醉者全。
次韵谢徐赞府
作者：方回
朝代：元
体裁：七言律诗

越燠燕寒万里赊，相逢重接话言嘉。乘车君不轻予笠，缺酒吾惟啜子茶。斯立官衔清似水，叔原乐府丽于花。内交傥许如元白，各赋春深二十家。
次韵谢曹之才见赠
作者：方回
朝代：元
体裁：七言律诗

崦嵫苒苒迫斜晖，梦断铭功十二旂。邻曲过从穿不借，故乡书问寄当归。固穷敢向中途悔，小隐无令始愿违。万境皆空心已死，沾泥落絮肯重飞。
次韵谢李寅之鄂渚见寄
作者：方回
朝代：元

龙沙象徼各行役，汉树江云频寄诗。政尔一天心不隔，其如两地梦相思。投簪得谢今无事，命驾寻盟会有时。未爱镜湖矜敕赐，更能宣室对神釐。叩户惊传千里使，开缄快睹七言诗。古希年迫公犹健，不仕风高我所思。儿大知书聊慰意，家贫食粥亦随时。迩来稍喜休兵革，赛社秋场醊祭釐。
次韵谢李寅之鄂渚见寄·其一
作者：方回
朝代：元
体裁：七言律诗

龙沙象徼各行役，汉树江云频寄诗。政尔一天心不隔，其如两地梦相思。投簪得谢今无事，命驾寻盟会有时。未爱镜湖矜敕赐，更能宣室对神釐。
次韵谢李寅之鄂渚见寄·其二
作者：方回
朝代：元
体裁：七言律诗

叩户惊传千里使，开缄快睹七言诗。古希年迫公犹健，不仕风高我所思。儿大知书聊慰意，家贫食粥亦随时。迩来稍喜休兵革，赛社秋场醊祭釐。
次韵谢河内张明府来访
作者：方回
朝代：元
体裁：五言律诗

此老良高谊，能来问故侯。人清严濑水，家住沁园州。兀坐元无事，閒谈幸少留。重逢定何日，归梦在瓜畴。
次韵谢洞霄俞仲渊
作者：方回
朝代：元
体裁：七言律诗

卷舒来卷彻初终，物象惟君指呼中。夜鹤一声醒阒寂，晚霞千变绘虚空。市朝往事惊阳燄，林壑幽居胜阆风。如许高流吾未识，半生湖海浪萍蓬。
次韵谢王君
作者：方回
朝代：元
体裁：五言律诗

妙年富才藻，亹亹迫渊云。逸势波澜阔，神功混沌分。百为争细故，一笑付微醺。天地江河在，终垂万古文。
次韵谢胡子游学正二首
作者：方回
朝代：元

瞻紫阳山日仰高，此翁暮景亦云劳。一爻变卦逢初遁，万古哀心寄续骚。倬彼大贤犹蠖屈，矧予小技仅蝉号。竹林书在吾能读，不厌千周更百遭。泮宫分席佐邦侯，免使诗人讽不求。九转定应能点铁，一泓何可着吞舟。稍知今是山林晚，独奈吾衰岁月流。径欲为君赋招隐，朝簪窃恐未容抽。
次韵谢胡子游学正二首·其一
作者：方回
朝代：元
体裁：七言律诗

瞻紫阳山日仰高，此翁暮景亦云劳。一爻变卦逢初遁，万古哀心寄续骚。倬彼大贤犹蠖屈，矧予小技仅蝉号。竹林书在吾能读，不厌千周更百遭。
次韵谢胡子游学正二首·其二
作者：方回
朝代：元
体裁：七言律诗

泮宫分席佐邦侯，免使诗人讽不求。九转定应能点铁，一泓何可着吞舟。稍知今是山林晚，独奈吾衰岁月流。径欲为君赋招隐，朝簪窃恐未容抽。
次韵谢董君读予诗稿
作者：方回
朝代：元

少年客洛走缁尘，自倚诗才敌万人。岳耸河奔争气势，霜严月朗借精神。镜中颜状惊非昔，笔底工夫苦不新。辜负桐江好山水，花开叶落十秋春。宇宙茫茫战马尘，中原文献不无人。诗裁綵笔天公妒，书拥青灯夜气神。筛雨簸风六月冷，磔云裂雾千峰新。何当君病早勿药，共倒松阴百瓮春。
次韵谢董君读予诗稿·其一
作者：方回
朝代：元
体裁：七言律诗

少年客洛走缁尘，自倚诗才敌万人。岳耸河奔争气势，霜严月朗借精神。镜中颜状惊非昔，笔底工夫苦不新。辜负桐江好山水，花开叶落十秋春。
次韵谢董君读予诗稿·其二
作者：方回
朝代：元
体裁：七言律诗

宇宙茫茫战马尘，中原文献不无人。诗裁綵笔天公妒，书拥青灯夜气神。筛雨簸风六月冷，磔云裂雾千峰新。何当君病早勿药，共倒松阴百瓮春。
次韵谢遁翁吴山长孔昭三首
作者：方回
朝代：元

笔追古作未云赊，正始遗音到永嘉。谏列合骑沙苑马，从臣宜赐壑源茶。吟边彭泽先生柳，梦里长安进士花。不朽故知非爵位，文章海内旧名家。乾淳一老去非赊，里社游谈亦孔嘉。仙驭不还缑氏鹤，禅机空说赵州茶。神农为我先尝药，迦叶谁今又笑花。欲向君侯问端的，流风应谢鲁东家。降原陟巘敢嫌赊，风物元从僻处嘉。晴日缓行果下马，春山初试雨前茶。野桥潇洒泉如雪，石壁巉岩藓自花。剩欲移居此中住，便依诗老作邻家。
次韵谢遁翁吴山长孔昭三首·其一
作者：方回
朝代：元
体裁：七言律诗

笔追古作未云赊，正始遗音到永嘉。谏列合骑沙苑马，从臣宜赐壑源茶。吟边彭泽先生柳，梦里长安进士花。不朽故知非爵位，文章海内旧名家。
次韵谢遁翁吴山长孔昭三首·其二
作者：方回
朝代：元
体裁：七言律诗

乾淳一老去非赊，里社游谈亦孔嘉。仙驭不还缑氏鹤，禅机空说赵州茶。神农为我先尝药，迦叶谁今又笑花。欲向君侯问端的，流风应谢鲁东家。
次韵谢遯翁吴山长孔昭三首·其三
作者：方回
朝代：元
体裁：七言律诗

降原陟巘敢嫌赊，风物元从僻处嘉。晴日缓行果下马，春山初试雨前茶。野桥潇洒泉如雪，石壁巉岩藓自花。剩欲移居此中住，便依诗老作邻家。
次韵谢魏公辅二首
作者：方回
朝代：元

之子如天马，终归十二闲。相期作名士，不厌坐穷山。师席抠趋际，亲庭定省间。鹤仙门户冷，今喜一珠还。男儿初嗜学，如日晓行天。意气无馀子，诗书有夙缘。果能知此道，深欲候吾船。梦寐心常在，孤灯可不传。
次韵谢魏公辅二首·其一
作者：方回
朝代：元
体裁：五言律诗

之子如天马，终归十二闲。相期作名士，不厌坐穷山。师席抠趋际，亲庭定省间。鹤仙门户冷，今喜一珠还。
次韵谢魏公辅二首·其二
作者：方回
朝代：元
体裁：五言律诗

男儿初嗜学，如日晓行天。意气无馀子，诗书有夙缘。果能知此道，深欲候吾船。梦寐心常在，孤灯可不传。
次韵谢黎制干
作者：方回
朝代：元
体裁：五言律诗

寿垂登八十，落笔尚凌云。阅世千帆过，观人一鉴分。黑知须未染，红觉貌如醺。勿谓先生老，非熊或遇文。
次韵象山书院山长汪德载垂访
作者：方回
朝代：元
体裁：七言律诗

古学非如进士场，渊乎深处海难量。善藏未用争饴利，中立悬知异狷狂。度远出寒公案在，渐修顿悟话头长。公□与我评兹事，一洗人间粉黛妆。
次韵赠上饶郑圣予
作者：方回
朝代：元
体裁：七言律诗

郑里茶山乃诗祖，继之章涧两泉吟。端能捷疾追芳躅，当复幽冥入苦心。力到光前还绝后，事殊思古定伤今。儿啼可止有新样，黄叶元来不是金。
次韵赠仇仁近
作者：方回
朝代：元
体裁：古风

如池之酒如林肉，不与寒士作厦屋。马畜弥山金满堂，此但可以骇愚俗。得时引类上云霄，失势举族填沟渎。曾不若仇翁方叟两穷交，相与坦荡忘边幅。知我无钱借书令我典，至今市井小儿相指目。嗟今之人我未识，可鲁阳虎宋华督。屈心抑志谅未能，及物济人非不欲。古人胸次一相知，刘文叔忘其腹，严子陵忘其足。后之君子莫若自求福，考槃遁肥远匪辱。檀道济号为万里之长城，何似陶元亮醉卧一篱菊。危途所至太行坂，深坑莫测沃焦谷。我将归老紫阳山，尚恐乌大夫之马币聘温生洛之南，聘石生洛之北。
次韵赠吴羽士月湖大椿
作者：方回
朝代：元
体裁：七言律诗

万事平生大道杯，恍然曾过望乡台。荣华外物毛端细，飘忽阳神顶上回。罗殿堪思蛮峤瘴，郁仪永谢劫池灰。何□乞我刀圭剂，同见蟠桃几度开。
次韵赠赵岂卿吟啸公之孙乃父亦能诗
作者：方回
朝代：元
体裁：七言律诗

大门祖父昔闻声，交臂差池恨晚生。欲与万山修郡志，谁能三世擅诗名。故知龙颔无鱼目，更觉松心异舜英。字稳句圆经几炼，定应九转已丹成。
次韵赠道士汪庭芝二首
作者：方回
朝代：元

鸤鸠不遇岂非天，斗谷于菟亦偶全。中野履霜宁怨命，通宵煮石且随缘。此身幸是无还有，所学当令后胜前。肯复杏坛闻木铎，可能蓬岛问风船。七叶衣冠尺五天，赤眉兵起竟谁全。备尝庶孽流离□，□会仙真接引缘。身世万端艰苦后，家门十载变更前。操持正要看帆柂，勿便誇为到岸船。
次韵赠道士汪庭芝二首·其一
作者：方回
朝代：元
体裁：古风

鸤鸠不遇岂非天，斗谷于菟亦偶全。中野履霜宁怨命，通宵煮石且随缘。此身幸是无还有，所学当令后胜前。肯复杏坛闻木铎，可能蓬岛问风船。
次韵赠道士汪庭芝二首·其二
作者：方回
朝代：元
体裁：古风

七叶衣冠尺五天，赤眉兵起竟谁全。备尝庶孽流离□，□会仙真接引缘。身世万端艰苦后，家门十载变更前。操持正要看帆柂，勿便誇为到岸船。
次韵赵云中饮呈孟君复二首
作者：方回
朝代：元

旧业田荒百顷莱，眉头长与醉怀开。春愁忍共金钗诀，夜禁偏嫌玉漏催。聚散有情都是梦，古今无物不成灰。何时再觅狭邪路，白骨谁非塌井苔。可遨昆阆步瀛莱，祇爱钻腮笑靥开。暮雨朝云元易散，昏钟晓鼓故相催。身如病鹤犹遗骨，心似焦桐亦未灰。纵使吾曹不排闼，不应门阈上苍苔。
次韵赵云中饮呈孟君復二首·其一
作者：方回
朝代：元
体裁：七言律诗

旧业田荒百顷莱，眉头长与醉怀开。春愁忍共金钗诀，夜禁偏嫌玉漏催。聚散有情都是梦，古今无物不成灰。何时再觅狭邪路，白骨谁非塌井苔。
次韵赵云中饮呈孟君復二首·其二
作者：方回
朝代：元
体裁：七言律诗

可遨昆阆步瀛莱，祇爱钻腮笑靥开。暮雨朝云元易散，昏钟晓鼓故相催。身如病鹤犹遗骨，心似焦桐亦未灰。纵使吾曹不排闼，不应门阈上苍苔。
次韵赵宾旸见寄长句
作者：方回
朝代：元
体裁：七言绝句

百忧攻心成白首，不少自宽死已久。我初作郡犹未贫，□□比□□□□。
次韵赵朴翁赴衍圣公峄山书院之招
作者：方回
朝代：元
体裁：七言律诗

邹鲁相望击柝间，亦颜谁许独晞颜。同源泗水别沂水，接壤峄山连泰山。万世元勋辟杨墨，一时浮论主雍环。七篇事业君能讲，男子临岐泪肯潸。
次韵赵达夫过访
作者：方回
朝代：元
体裁：七言律诗

无限溪山画不如，特寻花竹到贫居。相迎具茗凉堂上，独肯冲泥苦雨馀。伐病政思翻素问，论诗徒觉过黄初。脱然百脉俱苏醒，药饵登时已可疏。
次韵赵达夫问疾
作者：方回
朝代：元
体裁：七言律诗

烦君遣信问何如，霖雨无人叩陋居。孰信着绵当夏半，自惊伏枕已旬馀。百年未办书传后，一壑犹欣服返初。处约得衰更多病，从今誓与酒杯疏。
次韵连伯正见赠
作者：方回
朝代：元
体裁：七言律诗

古调于今底所寻，麟胶忽嗣绝弦音。骤观布置如平易，徐认萦回极杳深。露下九皋秋鹤唳，月寒三峡夜猿吟。宁为清绝更凄楚，肯弄文君户外琴。
次韵送张文焕
作者：方回
朝代：元

廊庙端非岩壑姿，慵庵未是可慵时。浮荣故自无心向，素抱其如有己知。天上要途终一武，江南绝景已千诗。欲从远祖赤松子，小待功成亦未迟。深愧衰残蒲柳姿，忽思同眺万山时。各将谷雨崖烟写，独许溪鸥野鹭知。两载再逢怜我老，五更不寐和公诗。愿闻事业如房杜，一曲清商自尉迟。
次韵送张文焕·其一
作者：方回
朝代：元
体裁：七言律诗

廊庙端非岩壑姿，慵庵未是可慵时。浮荣故自无心向，素抱其如有己知。天上要途终一武，江南绝景已千诗。欲从远祖赤松子，小待功成亦未迟。
次韵送张文焕·其二
作者：方回
朝代：元
体裁：七言律诗

深愧衰残蒲柳姿，忽思同眺万山时。各将谷雨崖烟写，独许溪鸥野鹭知。两载再逢怜我老，五更不寐和公诗。愿闻事业如房杜，一曲清商自尉迟。
次韵送胡教谕炳文如金陵二首
作者：方回
朝代：元

子有山中田，何不力自耕。曰予抱奇志，犯軷为此行。于兹匏瓜系，曷若凤凰鸣。徒步未可料，一日秉国成。老夫察时义，不待易四营。大物苦难运，高位防易倾。苟且忝一命，奔走疲送迎。乡里政自佳，归来训诸生。治郡愧坐啸，归田服躬耕。始觉少年误，浪作万里行。书传极古汲，词艺争先鸣。岂知老欲死，一事终无成。之子初游远，物务思经营。北望中原阔，东视长江倾。金陵冠盖地，岂无倒屣迎。心赏少不至，谨无负平生。
次韵送胡教谕炳文如金陵二首·其一
作者：方回
朝代：元
体裁：古风

子有山中田，何不力自耕。曰予抱奇志，犯軷为此行。于兹匏瓜系，曷若凤凰鸣。徒步未可料，一日秉国成。老夫察时义，不待易四营。大物苦难运，高位防易倾。苟且忝一命，奔走疲送迎。乡里政自佳，归来训诸生。
次韵送胡教谕炳文如金陵二首·其二
作者：方回
朝代：元
体裁：古风

治郡愧坐啸，归田服躬耕。始觉少年误，浪作万里行。书传极古汲，词艺争先鸣。岂知老欲死，一事终无成。之子初游远，物务思经营。北望中原阔，东视长江倾。金陵冠盖地，岂无倒屣迎。心赏少不至，谨无负平生。
次韵送郝同知还闽二首
作者：方回
朝代：元

平生奔走遍区中，老尚流离作寓公。合坐黄堂称太守，愿求丹剂学仙翁。繄谁虎豹占文变，何限貂蝉出武功。可似有心随李耳，流沙西迈过崆峒。字画多年逼献之，高材天赋岂人为。一枝秃笔无能敌，百尺名楼有所思。碛马塞鸿忘旧梦，建茶闽荔富新诗。皇天具眼终徼福，多病从来喜让夷。
次韵送郝同知还闽二首·其一
作者：方回
朝代：元
体裁：七言律诗

平生奔走遍区中，老尚流离作寓公。合坐黄堂称太守，愿求丹剂学仙翁。繄谁虎豹占文变，何限貂蝉出武功。可似有心随李耳，流沙西迈过崆峒。
次韵送郝同知还闽二首·其二
作者：方回
朝代：元
体裁：七言律诗

字画多年逼献之，高材天赋岂人为。一枝秃笔无能敌，百尺名楼有所思。碛马塞鸿忘旧梦，建茶闽荔富新诗。皇天具眼终徼福，多病从来喜让夷。
次韵邓善之书怀七首
作者：方回
朝代：元

二十八回见，天门阖左扉。不嫌笔端退，但骇镜中非。自爱希声瑟，谁知尚絅衣。人生年七十，肯复壮心飞。老怀饶感慨，无一可欢娱。久矣还初服，胡然落半途。流年苏武雁，往事左慈鲈。莫笑腰围减，还堪作酒壶。今代邓元侯，书窗不外求。寡言良有味，节用绝无愁。真是温如玉，兼能爽似秋。銮坡宜趣召，夜直结邻楼。我听髯张作，清于月夜笳。曹思先七子，杜老到三巴。有力能推拉，无疵可汰沙。文潜遗论在，霜露老蒹葭。子将今月旦，可否判生枯。高论真能借，羁怀未觉孤。竹吟风拂席，花饮月当垆。甚愿陪游屐，唯惭老杜殊。以逊而绵者，居然古性情。温恭瞻道貌，响浪听心声。施药痊诸病，留田与后耕。日予拜嘉惠，欲报乏连城。昭谏先生宅，咸平处士庐。大名无死朽，外物几乘除。岁月勤稽古，山林永遂初。能诗直馀事，焉不蔺相如。
次韵邓善之书怀七首·其七
作者：方回
朝代：元
体裁：古风

昭谏先生宅，咸平处士庐。大名无死朽，外物几乘除。岁月勤稽古，山林永遂初。能诗直馀事，焉不蔺相如。
次韵邓善之书怀七首·其三
作者：方回
朝代：元
体裁：古风

今代邓元侯，书窗不外求。寡言良有味，节用绝无愁。真是温如玉，兼能爽似秋。銮坡宜趣召，夜直结邻楼。
次韵邓善之书怀七首·其二
作者：方回
朝代：元
体裁：古风

老怀饶感慨，无一可欢娱。久矣还初服，胡然落半途。流年苏武雁，往事左慈鲈。莫笑腰围减，还堪作酒壶。
次韵邓善之书怀七首·其五
作者：方回
朝代：元
体裁：古风

子将今月旦，可否判生枯。高论真能借，羁怀未觉孤。竹吟风拂席，花饮月当垆。甚愿陪游屐，唯惭老杜殊。
次韵邓善之书怀七首·其六
作者：方回
朝代：元
体裁：古风

以逊而绵者，居然古性情。温恭瞻道貌，响浪听心声。施药痊诸病，留田与后耕。日予拜嘉惠，欲报乏连城。
次韵邓善之书怀七首·其四
作者：方回
朝代：元
体裁：古风

我听髯张作，清于月夜笳。曹思先七子，杜老到三巴。有力能推拉，无疵可汰沙。文潜遗论在，霜露老蒹葭。
次韵邓善之论诗
作者：方回
朝代：元
体裁：五言律诗

未极皮毛落，端难颊舌传。夔音谐柷敔，岐脉按钩弦。举目常如见，关心或不眠。江湖无正色，龋齿亦嫣然。
次韵邵君以容名斋二首
作者：方回
朝代：元

细读来诗窥所学，忘机忍事用功深。远同随笔洪公号，妙得吟窝邵子心。怀抱春浓重酝酒，语言渊嘿绝弦琴。我能容物天容我，无是无非镇似今。我能容物天容我，容足元消地几多。结莫逆交聊尔汝，闻无义语勿谁何。飘零踪迹因循惯，冷淡光阴苟且过。人世政如蚕食叶，百年谁办茧成窝。
次韵邵君以容名斋二首·其一
作者：方回
朝代：元
体裁：七言律诗

细读来诗窥所学，忘机忍事用功深。远同随笔洪公号，妙得吟窝邵子心。怀抱春浓重酝酒，语言渊嘿绝弦琴。我能容物天容我，无是无非镇似今。
次韵邵君以容名斋二首·其二
作者：方回
朝代：元
体裁：七言律诗

我能容物天容我，容足元消地几多。结莫逆交聊尔汝，闻无义语勿谁何。飘零踪迹因循惯，冷淡光阴苟且过。人世政如蚕食叶，百年谁办茧成窝。
次韵郝元隐浙西山
作者：方回
朝代：元
体裁：七言律诗

疏处温凉密处寒，未须向背问支干。猿闲配偶双嬉戏，树古根枝万屈盘。何限楼台荒宿草，几年歌舞罢鸣銮。赖天独肯扶僧刹，佛大泥多许共看。
次韵酬刘彦直
作者：方回
朝代：元
体裁：七言律诗

稷下先生旧老成，十年江表耸雄名。观星南极孤槎远，赏月西湖独榻横。笔底篇章追梦得，樽前风味胜公荣。酒楼一诵惊人句，四座如闻霹雳声。
次韵酬吴僧一山行魁
作者：方回
朝代：元
体裁：五言律诗

为僧应胜我，可惜堕禅林。铸错剪须发，书痴雕肺心。闻名梅止渴，晤语旱逢霖。一句诗传世，猿边几夜吟。
次韵酬赵无己
作者：方回
朝代：元
体裁：五言律诗

文才因学进，名誉待时隆。定有仙能遇，元无鬼可穷。刚贞侔铁石，猥琐笑蒿蓬。百尺楼头目，时时没去鸿。
次韵酬郝润甫二首
作者：方回
朝代：元

与君山泽两臞仙，浪走尘埃汩市廛。老貌相逢今又别，馀生更觉不如前。孰追赤制春秋笔，稍悟黄庭内外篇。俯仰此心了无愧，冷看举世售栀鞭。幸君三复甫田诗，髀肉空消万里驰。直与群飞争勇往，可能小退入深思。古人未必成功易，智士宁无见事迟。海阔天长一翘想，抟鹏岂料竟低垂。
次韵酬郝润甫二首·其一
作者：方回
朝代：元
体裁：七言律诗

与君山泽两臞仙，浪走尘埃汩市廛。老貌相逢今又别，馀生更觉不如前。孰追赤制春秋笔，稍悟黄庭内外篇。俯仰此心了无愧，冷看举世售栀鞭。
次韵酬郝润甫二首·其二
作者：方回
朝代：元
体裁：七言律诗

幸君三复甫田诗，髀肉空消万里驰。直与群飞争勇往，可能小退入深思。古人未必成功易，智士宁无见事迟。海阔天长一翘想，抟鹏岂料竟低垂。
次韵金汉臣五城道中
作者：方回
朝代：元
体裁：七言律诗

郊行胸次爽于秋，岁稔天宽百姓忧。但有樵人歌陇上，永无廷尉望山头。最宜旷野开诗思，未觉他乡动客愁。想见霜林疏更好，绿阴时节忆曾游。
次韵金汉臣喜晴
作者：方回
朝代：元
体裁：七言律诗

雨足秧畴始放晴，乡邻所至有欢声。宰公明察无冤狱，太守辛勤自劝耕。我昔黄童成白首，谁今赤子视苍生。定知米价秋来减，遍买村醪处处行。
次韵金汉臣喜雨
作者：方回
朝代：元
体裁：五言律诗

山高田易旱，已过一旬晴。岂止商饥饱，真成决死生。甘霖三尺透，病体十分轻。想见琴堂老，催诗意倍清。
次韵金汉臣见雪闻雁二首
作者：方回
朝代：元

山城酒薄客愁浓，卧厌秋霖万事慵。九月十月忽飞雪，北人南人俱笑容。月暗云迷度杳冥，飞鸣未肯落寒汀。得无田里声相似，独此长官能细听。
次韵金汉臣见雪闻雁二首·其一
作者：方回
朝代：元
体裁：古风

山城酒薄客愁浓，卧厌秋霖万事慵。九月十月忽飞雪，北人南人俱笑容。
次韵金汉臣见雪闻雁二首·其二
作者：方回
朝代：元
体裁：古风

月暗云迷度杳冥，飞鸣未肯落寒汀。得无田里声相似，独此长官能细听。
次韵金汉臣雨后病起见寄
作者：方回
朝代：元
体裁：七言律诗

一自蒲杯吊楚湘，倏成炎溽乍阴凉。恨无枥上如飞马，往问斋中独宿床。病起精神如雨止，怀归愁思与天长。何时共□□诗说，直上高峰看夕阳。
次韵金直卿夏夜
作者：方回
朝代：元
体裁：五言律诗

楼高夜独吟，鉴古复筹今。不竞当知命，无瑕在养心。人声钟后绝，天影水中深。风槛微凉处，时时一正襟。
次韵阎学士靖轩赠受益山居二首
作者：方回
朝代：元

十里方诸影绿鬟，空濛潋滟一窗间。天河不洗读书眼，未可同君上此山。八月涛江五月湖，画图一见粟生肤。君家奄有两奇观，更觉天真胜画图。
次韵阎学士靖轩赠受益山居二首·其一
作者：方回
朝代：元
体裁：七言绝句

十里方诸影绿鬟，空濛潋滟一窗间。天河不洗读书眼，未可同君上此山。
次韵阎学士靖轩赠受益山居二首·其二
作者：方回
朝代：元
体裁：七言绝句

八月涛江五月湖，画图一见粟生肤。君家奄有两奇观，更觉天真胜画图。
次韵陈正之团扇画一鱼二首
作者：方回
朝代：元

莫想银丝脍，冰盘一醉吞。好为玉带佩，朝谒九重门。妙得濠梁趣，任公犗肯吞。□泉如有待，头角上天门。
次韵陈正之团扇画一鱼二首·其一
作者：方回
朝代：元
体裁：五言绝句

莫想银丝脍，冰盘一醉吞。好为玉带佩，朝谒九重门。
次韵陈正之团扇画一鱼二首·其二
作者：方回
朝代：元
体裁：五言绝句

妙得濠梁趣，任公犗肯吞。□泉如有待，头角上天门。
次韵雪后
作者：方回
朝代：元
体裁：七言律诗

檐澌馀滴溅风棂，三日晴犹剩半庭。足使蝗蝻俱屏迹，未妨莺燕尚潜形。调盐冻字难为墨，透瓦炊烟渐放青。共笑爱梅痴老子，夜深温水换铜瓶。
次韵高子明投赠二首
作者：方回
朝代：元

中原从昔信多艰，尚有文才与古班。诗律规随元好问，乐章隽永蔡萧閒。要知精会神全处，须到声销色泯间。此话无人胶凤觜，一蓑烟雨紫阳山。四时天地共成春，千古羲黄寸壤邻。空复飞车行万里，本无弱水隔三神。大人尺蠖同伸屈，俗物群狙易喜嗔。子欲从吾参此妙，倒翻银汉洗尘巾。
次韵高子明投赠二首·其一
作者：方回
朝代：元
体裁：七言律诗

中原从昔信多艰，尚有文才与古班。诗律规随元好问，乐章隽永蔡萧閒。要知精会神全处，须到声销色泯间。此话无人胶凤觜，一蓑烟雨紫阳山。
次韵高子明投赠二首·其二
作者：方回
朝代：元
体裁：七言律诗

四时天地共成春，千古羲黄寸壤邻。空复飞车行万里，本无弱水隔三神。大人尺蠖同伸屈，俗物群狙易喜嗔。子欲从吾参此妙，倒翻银汉洗尘巾。
次韵鲜于伯几秋怀古体
作者：方回
朝代：元
体裁：古风

斯人晚始识，浪走天下半。既将戟为髯，更用田作面。大材异拱把，劲翮谢笼绊。去年主糟丘，稍厌盆盎乱。忸怩较毫釐，踊跃凌汗漫。今年灶产蛙，田里足咨怨。民穷如受围，合遣老将援。医王殊不灵，疟鬼未即窜。卧念为鱼者，厄运孰与逭。羸马仅刍秣，稚子且葵苋。大似周南留，宁有东平恋。或报御史除，摇首亦弗愿。点勘篆籀古，掇拾简编断。秋雨吟斋灯，夜月邻砧练。一醉洗抑郁，岂无爱酒伴。蠖屈未可欺，鹏抟讵能算。
次韵鲜于伯几秋怀长句
作者：方回
朝代：元
体裁：古风

踰燕涉漠将十霜，西风满眼榆林黄。时逢北客话围场，鞍马意气犹扬扬。骆驼红乳蒲萄酒，袒割一醉千百觞。君今病痁卧南方，掉头不顾尚书郎。紫阳山人饿欲死，江湖一壑秋田伤。哀歌相和意惨怆，夜视宇宙何茫茫。
次韵齐君见过
作者：方回
朝代：元
体裁：七言律诗

从容谈笑猎文场，焉用椎锋更挽强。政使成功能裂土，未如闻道许登堂。勇捐将印机心息，深隐书帷古味长。我亦暮年懒干禄，肯来同醉简编香。
正月三日立春
作者：方回
朝代：元
体裁：五言律诗

曾戴金幡胜，如今有几人。尚能容白发，屡得见青春。定力忘寒燠，冥怀任屈伸。遥知残雪地，即复化为尘。
正月二十一日偶题
作者：方回
朝代：元
体裁：七言律诗

楼头日日倚危栏，来往人忙许静看。老子无聊常□□，杏花欲动更春寒。虚名畴昔三千字，险路平生百八盘。挥翰玉堂有公相，閒人赢得把渔竿。
正月初七日如江西以畏饮辞吴式贤宅宿向果市店
作者：方回
朝代：元
体裁：五言排律

残雪西郊路，依稀已似春。初程何必远，相识况如亲。久远交宜淡，沉绵饮戒醇。故辞情话友，拟便稳眠身。贩旅骈荒店，蛮音酗近邻。霰穿疏瓦乱，风掠破巾频。倦马喷醒嚏，顽鸡绝冻呻。谩誇为客惯，却忆在家贫。老妪言堪取，诸奴意勿嗔。近来军过后，少有早行人。
正月初三日水西寺
作者：方回
朝代：元
体裁：五言律诗

不到水西久，十年怀梦思。重行兵后路，暗觅壁间诗。僧出房俱鐍，人游榼自随。隔溪望城郭，未觉似春时。
正月初二日晴过常州
作者：方回
朝代：元
体裁：七言律诗

客里三年问岁除，毗陵归路又正初。自怜囊涩难沽酒，犹喜船宽可读书。草比旧痕青已倍，雪成陈迹白无馀。脱寒就暖真奇事，差觉穷途意气舒。
正月初四后十馀日病嗽不能出杂书十首
作者：方回
朝代：元

僦居背古城，楼西耸乔木。两年见黄落，雪尽欲再绿。往时春鹊雏，理巢乳哺续。不归视吾儿，于此捧饥腹。穷山况味等，差胜客影独。献岁亦未春，骤暖似炮烙。衣汗欲索扇，一变雪霰作。头岑万钧重，喉棘痰屡壳。旬日不能出，如虎坐受缚。脱或死客中，何异纥干雀。西邻几老革，六博喝雉卢。倚楼俯长道，饮豪语言粗。东邻乃贩子，遇夜召朋徒。大鼓恣考击，吹弹更歌呼。书室一灯暗，笑此寒老儒。客久已无味，更苦赀用乏。年迈欲不竞，仍著疾病压。相望五百年，老杜卧夔硖。疲瘵困茧丝，遐荒敝戈甲。谁方拥倾城，乐死有玉柙。夏日客此楼，买冰敌炎暵。冱寒不买冰，辍费用买炭。冰炭役浮生，倏忽凉燠换。故山饶甘泉，落叶足炊爨。曷不归去来，作此琐屑叹。有马可代步，无马徒步行。有酒醉亦佳，无酒神思清。客楼卧病中，日夜唯雨声。此病尚可起，当如雨复晴。气尽死期至，岂容强求生。炯炯君子心，至死能忍贫。炎炎小人胆，为利宁杀身。我年三纪后，登朝忤权臣。逮逾四五纪，破家蒙战尘。纵不当君子，终当非小人。近代一人耳，吾乡老朱先。甲子如我今，犹活十许年。漳州复潭州，说经入从班。无何党祸作，委顺不怨天。馀生几明日，小子其勉旃。无一日不醉，未尝见有疾。三日偶无酒，咄咄怪病出。肺壅鼻垂涕，不饮踰十日。醉死政自佳，性命安足惜。奈何官价贵，典衣买灰汁。江皋残雪霁，想见东风还。可览不可拾，春容有无间。城市鬨灯火，强作元夕天。乱离痛甫定，物华非自然。栖栖坐羁旅，嘿嘿悲徂年。
正月初四后十馀日病嗽不能出杂书十首·其一
作者：方回
朝代：元
体裁：古风

僦居背古城，楼西耸乔木。两年见黄落，雪尽欲再绿。往时春鹊雏，理巢乳哺续。不归视吾儿，于此捧饥腹。穷山况味等，差胜客影独。
正月初四后十馀日病嗽不能出杂书十首·其七
作者：方回
朝代：元
体裁：古风

炯炯君子心，至死能忍贫。炎炎小人胆，为利宁杀身。我年三纪后，登朝忤权臣。逮逾四五纪，破家蒙战尘。纵不当君子，终当非小人。
正月初四后十馀日病嗽不能出杂书十首·其三
作者：方回
朝代：元
体裁：古风

西邻几老革，六博喝雉卢。倚楼俯长道，饮豪语言粗。东邻乃贩子，遇夜召朋徒。大鼓恣考击，吹弹更歌呼。书室一灯暗，笑此寒老儒。
正月初四后十馀日病嗽不能出杂书十首·其九
作者：方回
朝代：元
体裁：古风

无一日不醉，未尝见有疾。三日偶无酒，咄咄怪病出。肺壅鼻垂涕，不饮踰十日。醉死政自佳，性命安足惜。奈何官价贵，典衣买灰汁。
正月初四后十馀日病嗽不能出杂书十首·其二
作者：方回
朝代：元
体裁：古风

献岁亦未春，骤暖似炮烙。衣汗欲索扇，一变雪霰作。头岑万钧重，喉棘痰屡壳。旬日不能出，如虎坐受缚。脱或死客中，何异纥干雀。
正月初四后十馀日病嗽不能出杂书十首·其五
作者：方回
朝代：元
体裁：古风

夏日客此楼，买冰敌炎暵。冱寒不买冰，辍费用买炭。冰炭役浮生，倏忽凉燠换。故山饶甘泉，落叶足炊爨。曷不归去来，作此琐屑叹。
正月初四后十馀日病嗽不能出杂书十首·其八
作者：方回
朝代：元
体裁：古风

近代一人耳，吾乡老朱先。甲子如我今，犹活十许年。漳州复潭州，说经入从班。无何党祸作，委顺不怨天。馀生几明日，小子其勉旃。
正月初四后十馀日病嗽不能出杂书十首·其六
作者：方回
朝代：元
体裁：古风

有马可代步，无马徒步行。有酒醉亦佳，无酒神思清。客楼卧病中，日夜唯雨声。此病尚可起，当如雨复晴。气尽死期至，岂容强求生。
正月初四后十馀日病嗽不能出杂书十首·其十
作者：方回
朝代：元
体裁：古风

江皋残雪霁，想见东风还。可览不可拾，春容有无间。城市鬨灯火，强作元夕天。乱离痛甫定，物华非自然。栖栖坐羁旅，嘿嘿悲徂年。
正月初四后十馀日病嗽不能出杂书十首·其四
作者：方回
朝代：元
体裁：古风

客久已无味，更苦赀用乏。年迈欲不竞，仍著疾病压。相望五百年，老杜卧夔硖。疲瘵困茧丝，遐荒敝戈甲。谁方拥倾城，乐死有玉柙。
正月十九日四更起读朱文公年谱至天大明赋十二首
作者：方回
朝代：元

夜寐若无三斗酒，夙兴不待五更钟。浩歌閒把铁如意，□慕先生忆卧龙。颠杨仆墨诋苏张，推挽时君可帝王。轲死不传今再见，一时无数起臧仓。独能有眼识延平，濂洛渊源集大成。早负性资专问学，后生岂可少先生。乡国追封初岂意，师垣极品亦何心。考功郎议一字□，□相斯文上帝临。王道浪谈行霸说，儒言阴用佐禅机。贪狼弧矢观星象，天遣吾公辟此非。本无极老谓主静，不远复翁言内腴。纸上仙方谁解服，尾公羽化上天衢。草制无知傅伯寿，问诗不答陈傅良。王淮林栗胡纮辈，仲尼日月曾何伤。孟子告子辨内外，汉王项王争雌雄。谁欤著定会陔录，梭象终输与遁翁。四世东南保太平，有君无相庙堂轻。具知人眼识朱子，独赵汝愚陈俊卿。澹庵老荐此诗人，屈道何妨可致身。负鼎干汤公岂肯，本来馀事压黄陈。考官蔡兹取三策，三奏赏音汪应辰。天下未尝无识者，近来识者亦无人。开禧嘉定擅权臣，地下眉头想更颦。侂远传衣至亡国，止缘不用读书人。
正月十九日四更起读朱文公年谱至天大明赋十二首·其一
作者：方回
朝代：元
体裁：七言绝句

夜寐若无三斗酒，夙兴不待五更钟。浩歌閒把铁如意，□慕先生忆卧龙。
正月十九日四更起读朱文公年谱至天大明赋十二首·其七
作者：方回
朝代：元
体裁：七言绝句

草制无知傅伯寿，问诗不答陈傅良。王淮林栗胡纮辈，仲尼日月曾何伤。
正月十九日四更起读朱文公年谱至天大明赋十二首·其三
作者：方回
朝代：元
体裁：七言绝句

独能有眼识延平，濂洛渊源集大成。早负性资专问学，后生岂可少先生。
正月十九日四更起读朱文公年谱至天大明赋十二首·其九
作者：方回
朝代：元
体裁：七言绝句

四世东南保太平，有君无相庙堂轻。具知人眼识朱子，独赵汝愚陈俊卿。
正月十九日四更起读朱文公年谱至天大明赋十二首·其二
作者：方回
朝代：元
体裁：七言绝句

颠杨仆墨诋苏张，推挽时君可帝王。轲死不传今再见，一时无数起臧仓。
正月十九日四更起读朱文公年谱至天大明赋十二首·其五
作者：方回
朝代：元
体裁：七言绝句

王道浪谈行霸说，儒言阴用佐禅机。贪狼弧矢观星象，天遣吾公辟此非。
正月十九日四更起读朱文公年谱至天大明赋十二首·其八
作者：方回
朝代：元
体裁：七言绝句

孟子告子辨内外，汉王项王争雌雄。谁欤著定会陔录，梭象终输与遁翁。
正月十九日四更起读朱文公年谱至天大明赋十二首·其六
作者：方回
朝代：元
体裁：七言绝句

本无极老谓主静，不远复翁言内腴。纸上仙方谁解服，尾公羽化上天衢。
正月十九日四更起读朱文公年谱至天大明赋十二首·其十
作者：方回
朝代：元
体裁：七言绝句

澹庵老荐此诗人，屈道何妨可致身。负鼎干汤公岂肯，本来馀事压黄陈。
正月十九日四更起读朱文公年谱至天大明赋十二首·其十一
作者：方回
朝代：元
体裁：七言绝句

考官蔡兹取三策，三奏赏音汪应辰。天下未尝无识者，近来识者亦无人。
正月十九日四更起读朱文公年谱至天大明赋十二首·其十二
作者：方回
朝代：元
体裁：七言绝句

开禧嘉定擅权臣，地下眉头想更颦。侂远传衣至亡国，止缘不用读书人。
正月十九日四更起读朱文公年谱至天大明赋十二首·其四
作者：方回
朝代：元
体裁：七言绝句

乡国追封初岂意，师垣极品亦何心。考功郎议一字□，□相斯文上帝临。
正月十日始晴
作者：方回
朝代：元
体裁：七言律诗

穗历桃符漫告新，漆肌蓬鬓转成陈。暮年多病全无赖，积雨初晴略似春。香火荒山犹古庙，兵戈故国仅遗民。承平旧俗吾能忆，差胜如今一辈人。
正月四日大雨不已愈暖不寒
作者：方回
朝代：元
体裁：七言律诗

吴山胜概甲杭州，正旦晴明到上头。红袖南人簪翡翠，金鞍北客骤骅骝。丰年似觉春尤好，新岁何为雨不休。自笑诗翁百念冷，尚侪痴子说閒愁。
正月连雨
作者：方回
朝代：元
体裁：七言律诗

新年未有一诗新，转觉羁怀感慨频。人日直连元日雨，梅花合让杏花春。避愁愁不拾孤影，怕冷冷偏缠老身。几夜五更了无寐，床头黠鼠亦欺人。
步雪过长桥
作者：方回
朝代：元
体裁：七言律诗

太湖三万八千顷，物色分明为我饶。风急落帆临古塔，雪深著屐渡长桥。一蓑灭没渔家乐，数字攲斜雁路遥。小立忍寒不能去，百年壮观尽今朝。
武宁茶提举相台郑君思恭之萱堂太夫人冯氏大德乙巳年八十六紫阳山方回万里年七十九赋长句
作者：方回
朝代：元
体裁：古风

孝子不愿为高官，履危未必亲心安。孝子不愿食厚禄，移此禄为亲之福。亲家堂上太夫人，九九之算饶五春。令郎江西三十载，董提茗事职不改。他人公台天上飞，我不衮衣但莱衣。谁其总戎动百万，我宁不作麒麟楦。夫人愈老愈优游，发白返黑此之由。夫人内丹保坚固，齿落更生此之故。君不见庄椿一岁秋八千，彭祖十分之一焉。夫人寿骨比彭祖，尚馀七百一十有四年。
武林书事九首
作者：方回
朝代：元

明年老子六十一，最忆只身三十时。岂料衰迟脱离乱，三孙三女四男儿。竹林七贤六有子，何独无闻刘伯伦。梦想先师授书处，城东风雨卧荒坟。金石典古吕伯可，风霜清耸方巨山。尚见八音合韶乐，早能九鼎象神奸。公田坐谪魏京兆，一往不招江上魂。天道无知善人哑，全家死盗五孙存。狐狸夜号歌舞地，荆棘非复向朱门。有人政自不可测，一斛槟榔五百裈。岁在戊午正月五，代宰臣供万寿诗。凤凰山下芙蓉阁，龙础无踪世不知。论斤买齑遗俗在，街头商贾问童儿。不知此菜从何采，指似深宫故殿基。兰阇兰阇一弹指，高鼻人人俱喜欢。北客近知郎罢语，南人许拜乞银官。我有敝庐在何许，南紫阳山北黄山。烟耕雨钓付儿辈，一榻高枕松声间。
武林书事九首·其一
作者：方回
朝代：元
体裁：古风

明年老子六十一，最忆只身三十时。岂料衰迟脱离乱，三孙三女四男儿。
武林书事九首·其七
作者：方回
朝代：元
体裁：古风

论斤买齑遗俗在，街头商贾问童儿。不知此菜从何采，指似深宫故殿基。
武林书事九首·其三
作者：方回
朝代：元
体裁：古风

金石典古吕伯可，风霜清耸方巨山。尚见八音合韶乐，早能九鼎象神奸。
武林书事九首·其九
作者：方回
朝代：元
体裁：古风

我有敝庐在何许，南紫阳山北黄山。烟耕雨钓付儿辈，一榻高枕松声间。
武林书事九首·其二
作者：方回
朝代：元
体裁：古风

竹林七贤六有子，何独无闻刘伯伦。梦想先师授书处，城东风雨卧荒坟。
武林书事九首·其五
作者：方回
朝代：元
体裁：古风

狐狸夜号歌舞地，荆棘非复向朱门。有人政自不可测，一斛槟榔五百裈。
武林书事九首·其八
作者：方回
朝代：元
体裁：古风

兰阇兰阇一弹指，高鼻人人俱喜欢。北客近知郎罢语，南人许拜乞银官。
武林书事九首·其六
作者：方回
朝代：元
体裁：古风

岁在戊午正月五，代宰臣供万寿诗。凤凰山下芙蓉阁，龙础无踪世不知。
武林书事九首·其四
作者：方回
朝代：元
体裁：古风

公田坐谪魏京兆，一往不招江上魂。天道无知善人哑，全家死盗五孙存。
武林感旧又二首
作者：方回
朝代：元

钱塘多少少年人，孰识回头迹已陈。绿草地元无绿草，红尘天更不红尘。三茅观顶灯犹在，六部桥南塔顿新。试问众生诗得意，袈裟底下自由身。吴侬青盖已云何，郎罢犹能欸乃歌。湖上船稀西子老，城中马响北人多。珍烹富户金千埒，负贩贫民雨一蓑。倏忽虚盈三十载，世间春夏几南柯。
武林感旧又二首·其一
作者：方回
朝代：元
体裁：七言律诗

钱塘多少少年人，孰识回头迹已陈。绿草地元无绿草，红尘天更不红尘。三茅观顶灯犹在，六部桥南塔顿新。试问众生诗得意，袈裟底下自由身。
武林感旧又二首·其二
作者：方回
朝代：元
体裁：七言律诗

吴侬青盖已云何，郎罢犹能欸乃歌。湖上船稀西子老，城中马响北人多。珍烹富户金千埒，负贩贫民雨一蓑。倏忽虚盈三十载，世间春夏几南柯。
残春感事十首
作者：方回
朝代：元

寒暑元如故，乾坤岂不宽。时情工刻薄，生理转艰难。遑恤诸儿笑，终凭后代看。渊明咏贫士，感慨异悲酸。守郡艰危日，还家老病时。僮奴惊逝谢，宾客听分离。耨草泥沾手，煎茶火燎髭。固穷终不怨，百鍊出新诗。青简兴亡骤，苍规代谢频。悬知千古恨，政似一年春。甫换钟馗旧，俄闻杜宇新。梨花自寒食，谁酹石麒麟。学易何须博，乾坤第一爻。两仪能细察，万象已并包。枯秸供羸马，纤鳞喂乳猫。吾衰有三韭，端胜易牙庖。果熟携竿扑，禽鸣挟弹窥。自怜多病叟，无奈近邻儿。排闼宁容锁，踰垣更问篱。牡丹才半拆，摘去最红枝。底用春风急，诗肩暖亦寒。儿曹如笋长，吾事只梅酸。后死犹容健，馀生愈觉难。一瓢自穷巷，何止此堪叹。格磔禽穿户，延缘蚁上衣。雨来山气润，花过树阴肥。去去春如梦，行行暮独归。偶无宾友至，自取一杯挥。身起真寒士，名成老腐儒。暂时金马署，终世石鱼湖。旧种花犹有，新畬粟已无。傍人忧饿死，吾自典衣酤。
残春感事十首·其一
作者：方回
朝代：元
体裁：古风

寒暑元如故，乾坤岂不宽。时情工刻薄，生理转艰难。遑恤诸儿笑，终凭后代看。渊明咏贫士，感慨异悲酸。
残春感事十首·其七
作者：方回
朝代：元
体裁：古风

底用春风急，诗肩暖亦寒。儿曹如笋长，吾事只梅酸。后死犹容健，馀生愈觉难。一瓢自穷巷，何止此堪叹。
残春感事十首·其三
作者：方回
朝代：元
体裁：古风

青简兴亡骤，苍规代谢频。悬知千古恨，政似一年春。甫换钟馗旧，俄闻杜宇新。梨花自寒食，谁酹石麒麟。
残春感事十首·其九
作者：方回
朝代：元
体裁：古风

格磔禽穿户，延缘蚁上衣。雨来山气润，花过树阴肥。去去春如梦，行行暮独归。偶无宾友至，自取一杯挥。
残春感事十首·其二
作者：方回
朝代：元
体裁：古风

守郡艰危日，还家老病时。僮奴惊逝谢，宾客听分离。耨草泥沾手，煎茶火燎髭。固穷终不怨，百鍊出新诗。
残春感事十首·其五
作者：方回
朝代：元
体裁：古风

学易何须博，乾坤第一爻。两仪能细察，万象已并包。枯秸供羸马，纤鳞喂乳猫。吾衰有三韭，端胜易牙庖。
残春感事十首·其八
作者：方回
朝代：元
体裁：五言律诗

春雨溪桥断，才晴又浅流。端能操古节，何至堕穷愁。冯衍尝为郡，田丰不愿侯。吾儿犹未解，馀子复奚尤。
残春感事十首·其六
作者：方回
朝代：元
体裁：古风

果熟携竿扑，禽鸣挟弹窥。自怜多病叟，无奈近邻儿。排闼宁容锁，踰垣更问篱。牡丹才半拆，摘去最红枝。
残春感事十首·其十
作者：方回
朝代：元
体裁：古风

身起真寒士，名成老腐儒。暂时金马署，终世石鱼湖。旧种花犹有，新畬粟已无。傍人忧饿死，吾自典衣酤。
残春感事十首·其四
作者：方回
朝代：元
体裁：五言律诗

登高高处望，万嶂一溪横。不满千家市，今休十载兵。训狐号永夜，猛虎迫荒城。此亦关人事，忧端未易平。
残春感事十首·其四
作者：方回
朝代：元

登高高处望，万嶂一溪横。不满千家市，今休十载兵。训狐号永夜，猛虎迫荒城。此亦关人事，忧端未易平。春雨溪桥断，才晴又浅流。端能操古节，何至堕穷愁。冯衍尝为郡，田丰不愿侯。吾儿犹未解，馀子复奚尤。
每旦闻钟鼓诸声
作者：方回
朝代：元
体裁：五言律诗

鸟雀次第起，鼓钟更迭鸣。祇应迫人老，岂是报天明。隘巷喧丧事，遥风过市声。有为无不尽，何苦更刀兵。
水亭待孙元京遇之归途
作者：方回
朝代：元
体裁：五言律诗

独向水亭坐，未闻诗友来。入城还偶遇，下马与同回。各已泥双屦，终难致一杯。菰蒲偃微雨，忽见野莲开。
水仙花画
作者：方回
朝代：元
体裁：七言绝句

□绘水仙陪鲁直，梅边更有子瞻形。苏兄黄弟神游处，重筑人间顿有亭。
永乐沽酒
作者：方回
朝代：元
体裁：七言律诗

大寒岂可无杯酒，欲致多多恨未能。楮币破悭捐一券，瓦壶绝少约三升。村沽太薄全如水，冻面微温尚带冰。爨仆篙工莫相讶，向来曾有肉如陵。
汉
作者：方回
朝代：元
体裁：七言律诗

灯前閒覆孟坚书，瞬息炎刘四百馀。五聚井星才属尔，一抔陵土竟何如。早誇发纵轻烹狗，终藉吞舟失漏鱼。若使高皇为晋献，可须莽卓始丘墟。
汉臣明府与公度使君话吾州山水之胜有诗次韵二首·其一
作者：方回
朝代：元
体裁：七言绝句

绣作群峰玉作川，笔端秋思浩无边。赐金增秩从民借，会费将军九万笺。
汉臣明府与公度使君话吾州山水之胜有诗次韵二首·其二
作者：方回
朝代：元
体裁：七言律诗

秋容洗雨雁浮空，牛斗之南江以东。是处皆为群玉府，谁家不似水晶宫。君侯总是文章伯，文物差宜锦绣胸。缓马倚楼随所适，高情长在醉吟中。
江望
作者：方回
朝代：元
体裁：五言律诗

晴江望不极，滉漾照愁人。黄鸟声初动，青梅味已新。越乡惭古节，乐事负良辰。独立高原上，霜毛飒垫巾。
江涨
作者：方回
朝代：元
体裁：五言律诗

暑雪西南下，愁霖日夜倾。高城人避水，古庙吏祈晴。沙鸟依庭宿，渔船入市行。老夫隐几意，可但悯吾生。
江行大雨水涨四首
作者：方回
朝代：元

客路由来但喜晴，山深何况更舟行。孤篷酒醒三更雨，滴碎愁肠是此声。一夜水高丈五六，移舟稳傍渔家宿。矶头浪急上滩难，舟子索钱赛神福。踏竿倒挂似飞猱，水长船行拂树梢。忽讶平途成峻濑，更怜危石没深涛。何处岸颓漂大树，明朝水落阁平滩。村民争剪为薪去，万事从前预料难。
江行大雨水涨四首·其一
作者：方回
朝代：元
体裁：七言绝句

客路由来但喜晴，山深何况更舟行。孤篷酒醒三更雨，滴碎愁肠是此声。
江行大雨水涨四首·其三
作者：方回
朝代：元
体裁：七言绝句

踏竿倒挂似飞猱，水长船行拂树梢。忽讶平途成峻濑，更怜危石没深涛。
江行大雨水涨四首·其二
作者：方回
朝代：元
体裁：七言绝句

一夜水高丈五六，移舟稳傍渔家宿。矶头浪急上滩难，舟子索钱赛神福。
江行大雨水涨四首·其四
作者：方回
朝代：元
体裁：七言绝句

何处岸颓漂大树，明朝水落阁平滩。村民争剪为薪去，万事从前预料难。
池亭秋思
作者：方回
朝代：元

忆昨困炎蒸，衣单犹欲裸。秋气□□凉，饮可读亦可。稍久罄瓶罂，猝难致肴果。亦欲理蠹卷，未易启涩锁。刚肠恶充饫，病骨嗜慵惰。饥渴已两忘，岂较立与坐。前除水满池，有亭窄如舸。颓然一钓翁，照影愧巾裹。鱼负密萍行，蛙升侧荷堕。蛬蚻韵凄锵，螽蜢跳细琐。函灵各肖形，品物一何夥。气动不自由，孰非大专播。沮洳伏污湿，粪壤孕么么。诏以南面王，岂复知忖揣。私独念横目，识性异螟蠃。何谓等逍遥，弗更诹坎轲。市斛？翔踊，旅邮欠贴妥。门楗敬逋篱，岸阁子美柂。钧天奏万舞，遑恤下民瘅。排阊宜一叩，有客答曰叵。腐儒丛百忧，曷不自忧我。
治圃杂书二十首
作者：方回
朝代：元

天地一閒人，园林数亩春。认苗谙药性，养果护花身。社友同疏饭，邻儿笑野巾。空庭维老马，不出动经旬。汲水洗青石，寘之盛酒樽。身閒宜独坐，手冷喜时扪。晓露黏花片，春苔蚀浪痕。从吾已安稳，不复动云根。闭户全无事，窥园颇自由。不堪钳纸尾，乍可把锄头。避树斜开径，邀泉曲放沟。吾心元自直，儿辈勿相尤。林间一磐石，壶酒玩春晖。混沌本无窍，桔槔焉用机。乱花红雪舞，远岫翠屏围。车马纷纷者，能知此似稀。灯花昨夜饶，喜事集今朝。新立蒲萄架，初尝枸杞苗。天清诗眼豁，春暖酒痰消。更复得奇石，数峰昂碧霄。胸中书万卷，老去与谁论。不善谋人国，犹堪灌我园。草长门昼掩，鹊下土新翻。物理閒推测，天机未易言。花有如罂粟，能同橘不迁。茄藤宜硬地，豆荚恶肥田。元协齐民术，夷吾土物篇。园丁初未读，口诀自相传。十载前初种，酴醾间木香。对花犹绿发，携酒有黄堂。忽起风云阵，几成鹿豕场。少陵忆严尹，非复旧春光。万山山顶郡，城郭欠陂池。滩落动千丈，井深非一施。养鱼埋巨瓮，浇菜缉脩縻。蹇浅仍辛苦，逍遥意自知。新年雨雪频，五戊又踰旬。寒更过于腊，晴犹不似春。燕瘖甘再蛰，花瘦黯无神。卖树翁来说，村多疫死人。今日春才暖，侵晨董莳耘。禽声眠欲觉，花气梦先闻。树络蜘蛛缕，泥锼？䏰纹。乾坤无昼夜，生意自芸芸。岑寂观群动，舂容领众香。三椽容卧起，一锸共行藏。俗眼荣朝槿，顽躯敌闰杨。皮枯面黧黑，心镜皎如霜。真山焉用假，山假意还真。巨石起奇士，幽兰延故人。云生如望岳，地僻不争春。图画传京洛，应多欲问津。山甑饙籼米，春瓶炙草茶。无能赓喜起，自爱押车斜。老不贪仙药，贫犹种好花。人间十万户，难得一诗家。猿鹤閒朋友，知予近况无。春游靴露指，夜读烛燃须。醉苦邻僧强，饥从小仆逋。山农来卖笋，与米当青蚨。破袖通闲手，危栏寄远心。品花严位置，枚笋遴监临。鼎鼐生无望，戈鋋老不任。唯应宰斯谷，岁岁长清阴。径捷人踪杂，墙颓地界斜。织篱呼野老，烹茗谕邻家。旧穴通羊豕，新畦隔芋瓜。尚当分汝果，幸勿窃予花。远石疑堪取，层崖试共登。偶游梵王舍，略话祖师灯。怪象撑狞盼，残碑拓坏棱。世间何不有，巢贼亦斋僧。芍药抽红锐，荼蘼缒绿长。几家蚕落纸，比屋燕分梁。谷雨深春近，茶烟永日香。诗成懒磨墨，拄杖画苔墙。圃事亦儿嬉，因成二十诗。似蒙神物助，堪作画图披。南面开书阁，东偏浚墨池。土功恐难极，莫可且随宜。
治圃杂书二十首·其一
作者：方回
朝代：元
体裁：五言律诗

天地一閒人，园林数亩春。认苗谙药性，养果护花身。社友同疏饭，邻儿笑野巾。空庭维老马，不出动经旬。
治圃杂书二十首·其七
作者：方回
朝代：元
体裁：五言律诗

花有如罂粟，能同橘不迁。茄藤宜硬地，豆荚恶肥田。元协齐民术，夷吾土物篇。园丁初未读，口诀自相传。